ישיבת מליאה, כנסת 25, פרוטוקול מספר 116, 2023-11-15 00:00

ארז מלול: חברות וחברי הכנסת, אני פותח את ישיבת הכנסת

ארז מלול:  היום יום רביעי ב' בכסלו התשפ"ד, 15 בנובמבר 2023

ארז מלול:       הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –      לקריאה ראשונה, מטעם הממשלה: הצעת חוק התגמולים לנפגעי פעולות איבה (הוראת שעה – חרבות ברזל) (מינוי רופא מוסמך), התשפ"ד–2023

דן מרזוק:      מסקנות ועדת הבריאות בעקבות דיון מהיר בהצעתו של חבר הכנסת ולדימיר בליאק בנושא: קריסת המכון לרפואה משפטית בישראל תחת העומס

דן מרזוק:      החלטות ועדת האתיקה בקובלנות נגד חברת הכנסת אימאן ח'טיב יאסין ובקובלנות נגד חברת הכנסת עאידה תומא סלימאן

דן מרזוק:      כמו כן, הונח היום הסכם בין ממשלת מדינת ישראל לממשלת הרפובליקה של הודו בדבר קידום העסקה זמנית של עובדים הודים בענפים ספציפיים בשוק העבודה במדינת ישראל

דן מרזוק:  תודה

ארז מלול: חברי הכנסת, הנושא הראשון על סדר-היום – שאילתה דחופה לשר הבריאות, שאילתה של חברת הכנסת טטיאנה מזרסקי, בנושא: עיכוב במועד כינוס ועדת סל התרופות

ארז מלול:  אני מזמין לדוכן את שר הבריאות חבר הכנסת אוריאל בוסו

ארז מלול:  חברת הכנסת טטיאנה מזרסקי, בבקשה

טטיאנה (טניה) מזרסקי: שלום רב, אדוני היושב-ראש

טטיאנה (טניה) מזרסקי:  אדוני השר, לצד מצב החירום במדינה והאילוצים הברורים, עשרות אלפי חולים ממתינים בציפייה לכינוסה של ועדת סל התרופות, שהחלטותיה עשויות לשפר ואף להציל את חייהם

טטיאנה (טניה) מזרסקי:  כל יום שנדחה כינוסה גורע מהחולים ומהמטופלים מימון לתרופה שלה הם זקוקים

טטיאנה (טניה) מזרסקי:      רצוני לשאול:     מתי צפויה להתכנס הוועדה?     

הבריאות אוריאל בוסו: תודה רבה, חברת הכנסת טטיאנה מזרסקי, על השאלה החשובה, שבהחלט מסתבר שמטרידה הרבה אנשים בצוק העיתים, גם כן בנקודת המפנה הזו שמדינת ישראל נמצאת בה

הבריאות אוריאל בוסו:  ובכן, ימים קשים עוברים על מדינת ישראל, ומשרד הבריאות מגויס כולו לפעילות לטיפול בנפגעים, בני המשפחות, באוכלוסייה כולה, ולאתגרים המורכבים שעימם יש להתמודד

הבריאות אוריאל בוסו:      למרות המצב על אתגריו המרובים, אנחנו חייבים להמשיך ככל שניתן, ועם ההתאמות הנדרשות, גם בתהליכים חשובים נוספים לבריאות הציבור, וביניהם הבטחת מתן טיפולים ותרופות חדשניות לחולים בישראל

הבריאות אוריאל בוסו:  במסגרת הסיכום התקציבי עם האוצר הוקצה השנה סכום של 650 מיליון ש"ח, שצריך לזכור שזה בהסכם הקואליציוני של יושב-ראש ש"ס הרב אריה דרעי, שפעל להגדיל את הסל מ-500, 550 מיליון, ל-650 מיליון, וככה, במספרים עוקבים, כל שנה, ועל כך מגיעה לו תודה רבה

הבריאות אוריאל בוסו:  אני זוכר שבשנה שעברה, בהיותי יושב-ראש ועדת הבריאות, באו אנשים ואמרו, בעיצומם של הדיונים, לפני ההחלטות: תוספת של 100 מיליון ש"ח הייתה מצילת חיים – לטובת הרחבת סל השירותים

הבריאות אוריאל בוסו:       ככלל, וגם מניסיון של שנים קודמות, סך העלות של כלל התרופות והטכנולוגיות המוגשות לוועדת הסל גבוה לאין ערוך מהתקציב שמוקצה לטובת הרחבת הסל, בסכום העולה אף על 3 מיליארד ש"ח

הבריאות אוריאל בוסו:  חשוב לציין כי בקשות לסל יכול להגיש כל גורם, ובכלל זה ארגוני חולים, חולים פרטניים, עמותות, איגודי רופאים, מועצות לאומיות, גורמים מסחריים – כאמור, כל גורם

הבריאות אוריאל בוסו:  לאור חשיבות הנושא והשלכותיו על בריאותם של חולים רבים הממתינים להוספת תרופות וטכנולוגיות רפואיות שאינם יכולים לקבלן כיום, ועל אף הימשכות המצב הביטחוני והמלחמה, החליט המשרד, יחד עם משרד האוצר, למנות כבר בזמן הקרוב – אני יכול לומר כמעט בימים הקרובים – את ועדת הסל ולקדם את הרחבת סל שירותי הבריאות בתקופה הקרובה

הבריאות אוריאל בוסו:      יצוין, וזה חשוב, כי עבודת ההכנה לסל, המהווה תשתית מקצועית לדיוני הוועדה, ומתבצעת על ידי הצוות המקצועי של משרד וכוללת את הערכת הטכנולוגיות של כלל הבקשות שהוגשו השנה, התבצעה ומתבצעת לאורך השנה, גם בימים אלו, והיא נמצאת בשלבי הכנה סופיים

הבריאות אוריאל בוסו:  הדבר לא יהווה כל חסם לקיום דיוני עבודת הוועדה, אף שחלק מאנשי הצוות, דרך אגב, גויסו למלחמה

הבריאות אוריאל בוסו:      לסיכום, המשרד נמצא בשיח מתקדם עם משרד האוצר למינוי ועדת הסל, שהיא בסמכות שני השרים, במטרה למנות את הוועדה בימים הקרובים ולאפשר לוועדה להחל בעבודתה

הבריאות אוריאל בוסו:      אזכיר רק שגם בשנה שעברה, מתי שהתווסף התקציב, דיוני הוועדה התחילו בתחילת אוקטובר, זאת אומרת שאנחנו לא נמצאים פה באיזה איחור

הבריאות אוריאל בוסו:  אנחנו נוודא שסך סל התקציב לא יבוזבז וילך למשהו שלא מתאים לסל התרופות ולא נצרך לכך, אבל בכל מקרה, זה נמצא בעיצומם של דיונים בשביל לסיים את נושא מינוי ועדת הסל

טטיאנה (טניה) מזרסקי: תודה רבה

טטיאנה (טניה) מזרסקי:  רק שאלה: כלומר, כל החברים בוועדה קיבלו מינוי? הוועדה כבר בהרכב מלא?     

הבריאות אוריאל בוסו: ברגע שכולם יקבלו ביחד – 70%-80% מהשמות, יש הסכמות עליהם

הבריאות אוריאל בוסו:  אנחנו עדיין בשיח עם האוצר, כי בסוף צריך להרחיב ל-12 חברי ועדת הסל, והיושבת-ראש שמכהנת כיום, ממשיכה או לא ממשיכה, אבל אני חושב שמדובר ביושבת-ראש מצוינת, שככל הנראה אני אוכל לומר – אבל בכל מקרה, הם יקבלו מינוי ביחד, כל חברי ועדת הסל

הבריאות אוריאל בוסו:  מדובר בכלכלנים, מדובר ברופאים, מדובר באנשי אתיקה

הבריאות אוריאל בוסו:  זה המינוי של ועדת הסל

הבריאות אוריאל בוסו:  אנחנו שוקדים על המינוי של ועדת הסל בימים הללו

טטיאנה (טניה) מזרסקי: תודה רבה, אדוני השר

הבריאות אוריאל בוסו: תודה רבה לחברת הכנסת טטיאנה מזרסקי

הבריאות אוריאל בוסו:  האם היושב-ראש מצמיד לי את ההצעות לסדר-היום, או שלא נמצאים פה?     

ארז מלול: לא נמצאים

ארז מלול:  תודה

ארז מלול:  נעבור לנושא הבא על סדר-היום

הבריאות אוריאל בוסו: לפני כן, אדוני היושב-ראש, אם כבר אני נמצא כאן, לפני שאני אענה על הצעות לסדר-היום, אני אומר כמה מילים

הבריאות אוריאל בוסו:  חזרתי לפנות בוקר – ממש בשעה 05:00 הגעתי הביתה – מנסיעה בת 48 שעות לז'נבה לצורך פגישה עם שני מנהלים של הארגונים הרפואיים הבכירים, שעוסקים בסוגיית החטופים והבריאות הנוגעים למלחמה בעזה

הבריאות אוריאל בוסו:  המפגשים היו כמובן בשיתוף עם ידידי שר החוץ אלי כהן, והתלוו אלינו ארבע משפחות נפלאות של חטופים

הבריאות אוריאל בוסו:      הייתה לנו פגישה עם נשיאת הצלב האדום, גב' מירג'נה אגר, והצוות הבכיר שלה

הבריאות אוריאל בוסו:  המטרה והמהלך של הפגישה: קראנו לפניה באופן ברור לשינוי המדיניות הניטרלית של הארגון ולהפסקה של ההתבטאויות כנגד ישראל; חשיפת הארגון באופן בלתי אמצעי למשפחות החטופים ולסיפורים הבלתי-נתפסים

הבריאות אוריאל בוסו:  הצגנו את הבעיות הרפואיות המרכזיות של החטופים, בדרישה ברורה לספק מידע רפואי לחטופים ודרישה ברורה לספק סיוע רפואי לחטופים

הבריאות אוריאל בוסו:      במהלך הפגישה לא ויתרנו לנשיאה

הבריאות אוריאל בוסו:  הצגנו בפניה – וזה היה משהו פשוט כואב; היה איתנו אבא של מיה ואיתי, אילן רגב, ששני ילדיו נחטפו במסיבה

הבריאות אוריאל בוסו:  השיחה האחרונה שלו, בשעה 08:40, מצמררת

הבריאות אוריאל בוסו:  היא צועקת לו, וזה נמצא בהקלטה: אבא – זעקה של "אבא", ילדה שצועקת – הורגים אותנו, יורים בנו

הבריאות אוריאל בוסו:  והוא אומר לה: איפה את נמצאת? שלחי מיקום

הבריאות אוריאל בוסו:  הוא לפחות מבין שהיא נפצעה

הבריאות אוריאל בוסו:  הוא מאמין והוא יודע שהיא חיה, והזעקה הזאת נשמעה היטב בחלל החדר

הבריאות אוריאל בוסו:       אותה זעקה נשמעה גם בפגישה לפני יושב-ראש ארגון הבריאות העולמי

הבריאות אוריאל בוסו:  קראנו בפניו באופן ברור – א

הבריאות אוריאל בוסו:  לגנות שימוש של בית חולים כמגן אנושי למפקדות טרור - -     

ארז מלול: סליחה, השר

ארז מלול:  מנהלי סיעות, בבקשה

ארז מלול:  עליזה

ארז מלול:  עליזה

הבריאות אוריאל בוסו: - - ושיסייע בידינו להקים בית חולים שדה ולהעביר את החולים

הבריאות אוריאל בוסו:  אתמול גם, כפי שפורסם, העבירו עשרות אינקובטורים בשביל להעתיק מה שאפשר מבית החולים שיפא

הבריאות אוריאל בוסו:  אנחנו לא נמנע טיפול רפואי מאף אחד ולא פוגעים בחפים מפשע, בטח לא בילדים, אבל אין שום סימטריה

הבריאות אוריאל בוסו:  אלה הדברים שנאמרו

הבריאות אוריאל בוסו:      אני שמח שלפחות – תוך כדי שאני חוזר, בטיסה, ראיתי ששני הגורמים הללו העלו ציוץ בטוויטר שלהם באופן מאוד ברור וחד-משמעי; זה לא היה בעבר

הבריאות אוריאל בוסו:  היא אמרה: הכאב של המשפחות פשוט קורע את הלב, יש לשחרר את החטופים באופן מיידי – את זה היא צייצה, ולאחר מכן גם יושב-ראש ארגון הבריאות העולמי, ד"ר טדורס, שמע והקשיב ואמר: אין פה שום היגיון, יש פה כאב עצום

הבריאות אוריאל בוסו:  הזדהיתי עם המשפחות

הבריאות אוריאל בוסו:  חייבים להחזיר את החטופים ולתת את המידע

הבריאות אוריאל בוסו:      הם הבינו בפני מי אנחנו עומדים

הבריאות אוריאל בוסו:  שר החוץ הציג בפניהם את התמונות של בית החולים רנתיסי, ששימש למפקדת טרור, ולכן, שלא יספרו לנו – אמרתי להם שלמרבה האירוניה, כשאנחנו נכנסים לשם, החולים הרבה יותר מוגנים, יש להם סיכוי לקבל טיפול רפואי ולא ייקחו להם את החשמל למפקדת טרור, וכבר ראינו תמונות של חיילי צה"ל מגינים על משפחות שעוברות במעבר ההומניטרי

הבריאות אוריאל בוסו:      לכן, אני שמח, ואני חושב שהפגישה הזאת הייתה חשובה

הבריאות אוריאל בוסו:  המשפחות ראו, ואמרנו גם שם שהשבת החטופים הביתה בריאים ושלמים היא בראש סדר העדיפויות שלנו, אבל ככל שהם שם, אנחנו דורשים מהארגונים החשובים הללו, שזה תפקידם, לתת את המידע הרפואי ולתת טיפול רפואי עד כמה שנדרש

הבריאות אוריאל בוסו:  תודה רבה, אדוני היושב-ראש

ארז מלול: אכן, שליחות קודש

ארז מלול:  << הלסי >> פתיחת שנת הלימודים האקדמית והתאמתה למשרתי המילואים << הלסי >>        

ארז מלול: חברי הכנסת, נעבור לנושא הבא על סדר-היום – הצעות דחופות לסדר-היום

ארז מלול:  ההצעה הדחופה הראשונה היא בנושא פתיחת שנת הלימודים האקדמית והתאמתה למשרתי המילואים

ארז מלול:  את ההצעה הגישו חברי הכנסת משה טור פז, קטי קטרין שטרית, אוהד טל ואפרת רייטן מרום

ארז מלול:  ראשון המנמקים – חבר הכנסת משה טור פז

ארז מלול:  שלוש דקות, בבקשה

משה טור פז: אדוני היושב-ראש, חבריי חברי הכנסת, באתי לכאן אחרי לילה לבן

משה טור פז:  השר קיש שמע את דבריי בוועדה, וחשוב לי להביא את הקול של משרתת מילואים אחת

משה טור פז:  שמה תאיר, והיא התגייסה למילואים, כמו למעלה מ-200,000 משרתי ומשרתות מילואים

משה טור פז:  היא הייתה בתפקיד בכיר באוגדת עזה במשך חמישה שבועות

משה טור פז:  השבוע היא לא הגיעה, וכששאלתי איפה היא, נאמר לי: המכללה שלה התחילה את הלימודים, ותאיר לא יכלה להפסיד יותר, לכן היא הפסיקה את שירות המילואים שלה והיא נמצאת עכשיו במכללה – בהסכמת מפקדיה, צריך לומר כאן

משה טור פז:      אדוני היושב-ראש, חבריי חברי הכנסת, אנחנו בשעת מלחמה

משה טור פז:  מדינת ישראל חייבת לאותם סטודנטים במילואים חוב גדול

משה טור פז:  אני יודע מהניסיון האישי שלי מה זה אומר ללמוד ולשרת באותו זמן – חזרתי ממבצע חומת מגן אחרי 30 ומשהו יום אל האוניברסיטה העברית

משה טור פז:  זה קשה, קשה לחזור ממלחמה ולחזור להיות סטודנט; שוב, חוויות דומות במבצעים דומים

משה טור פז:  אנחנו חברי הכנסת חייבים להבטיח שכל הסטודנטים במילואים יקבלו את מרב הזכויות שלהם, שלא יפגעו בציונים שלהם, שיקבלו את העזרה מכל מוסד אקדמי, מתוקצב ולא מתוקצב

משה טור פז:  גם מוסד פרטי שמכשיר לתארים אקדמיים מחויב לנורמות של מדינת ישראל

משה טור פז:  הוא מקבל תואר של מדינת ישראל, ולכן על המדינה לדאוג שהמוסד הזה לא יקפח את חלקו של סטודנט

משה טור פז:      אנחנו שומעים על סטודנטים שמגיעים למוסדות האקדמיים על מדים – כי זה האילוץ, זה קורה גם לי כשאני מגיע לפה – והם לא מרגישים בנוח

משה טור פז:  חובה על המוסד האקדמי לדאוג שחייל שמגיע על מדים ירגיש הכי בנוח בעולם

משה טור פז:  הוא גיבור, הוא נמצא שם בשבילנו

משה טור פז:  אנחנו צריכים לדאוג שאותם עשרות אלפי סטודנטים – וצריך לומר, הם חלק גדול, משמעותי מאוד מהכוחות הלוחמים, הם חלק משמעותי מאלה שנמצאים עכשיו בעזה – דאגנו להעלות להם את השכר בשבוע שעבר, לא מספיק, אבל כבר יפה, ועכשיו אנחנו צריכים לדאוג שהלימודים האקדמיים שלהם יישמרו, שהזכויות שלהם יגדלו, שהם יהיו סטודנטים לתפארת מדינת ישראל, ושאנחנו – חברי הכנסת, משרד החינוך, המל"ג, כל מי שאחראי לדבר הזה – נעמוד לרשותם ולזכותם של הסטודנטים במדינת ישראל

משה טור פז:  תודה רבה

ארז מלול: תודה רבה

ארז מלול:  חברת הכנסת קטי קטרין שטרית – אינה נוכחת; חבר הכנסת אוהד טל – אינו נוכח; חברת הכנסת אפרת רייטן מרום – אינה נוכחת

ארז מלול:  ישיב על ההצעה - - -     

החינוך יואב קיש: הינה קטי

החינוך יואב קיש:  קטי, תורך

קטי קטרין שטרית: אני פה

ארז מלול: קטי, את רוצה לעלות? את רוצה להעלות את ההצעה הדחופה?     

קטי קטרין שטרית: - - - לנשום

ארז מלול: קחי אוויר

קטי קטרין שטרית: קשה, רצתי

קטי קטרין שטרית:  פשוט הגעתי עכשיו מוועדת הבריאות בנושא חוק ההמשכיות

קטי קטרין שטרית:  אנחנו באותו עניין

קטי קטרין שטרית:  חשוב לנו מאוד שמדינת ישראל תעמוד מאחורי החיילים האמיצים שלנו

קטי קטרין שטרית:  אני קוראת להם "המלאכים בירוק"

קטי קטרין שטרית:  המלאכים בירוק משרתים בגבולות, נתקלים במעשים של אותן מפלצות

קטי קטרין שטרית:  המפלצות הללו – כולנו יודעים מה קרה ב-7 באוקטובר – אותן מפלצות שאף אחד, אבל אף אחד, לא צפה את האכזריות שלהן, הן בדיוק אותו דבר כמו דאעש, המראות שראינו

קטי קטרין שטרית:  חלק מחברי הכנסת צפו וראו את הסרט, את הקטעים שבהם ראינו את המפלצות שנכנסו בחדווה, באושר – למה? לרצוח תינוקות, נשים וזקנים

קטי קטרין שטרית:      אבל הם לא הבינו שיש לנו חיילים אמיצים, חיילים נהדרים, שחלקם עבדו לפני כן, שחלקם למדו, כל אחד עם התנהלות החיים שלו

קטי קטרין שטרית:  הם לא כמו אותן מפלצות שחיות מתחת לאדמה וכל הזמן חורשות מה וכמה עוד ניתן לרצוח ולהרוג יהודים

קטי קטרין שטרית:  הם ניהלו את החיים שלהם

קטי קטרין שטרית:  מה קורה? אנחנו שומעים על המכללות הפרטיות שמחליטות והחליטו שהן פותחות את שנת הלימודים

קטי קטרין שטרית:  הן פותחות את שנת הלימודים, והן אטומות לחלוטין לצרכים של החיילים שלנו

קטי קטרין שטרית:  נודע לי אתמול על מקרה שבו נאמר לסטודנטים לרפואה שצריכים לעשות סבב בבתי החולים: אתם במילואים – נוריד אתכם שנה בשנת הלימודים

קטי קטרין שטרית:  אנחנו שומעים דברים הזויים

קטי קטרין שטרית:  איזו אטימות, איזה ניתוק

קטי קטרין שטרית:      אנחנו נמצאים בשעת מלחמה, ובשעת מלחמה החיילים לא צריכים רק חבילות, החיילים לא צריכים רק ציורים יפים; החיילים צריכים גם לדעת שאנחנו עומדים מאחוריהם, שאנחנו תומכים בהם, שאנחנו נסייע להם

קטי קטרין שטרית:  ויש הרבה דרכים, אז מה נסגר? אין פתרונות יצירתיים? סמסטר קיץ, נקודות זכות – יש מיליון ואחד פתרונות יצירתיים

קטי קטרין שטרית:      ואז אני שומעת מאנשי המל"ג שכביכול ההתייחסות שלהם – הן, המכללות הפרטיות, עובדים על זה, הם יעבדו על זה, הם יעשו את זה

קטי קטרין שטרית:  לא

קטי קטרין שטרית:  אני יודעת שלכל פתיחת קורס צריך אישור של המל"ג, והמל"ג לא יכול להיות ראש קטן

קטי קטרין שטרית:  כולנו כאן, בלי יוצא מן הכלל – ואני בטוחה שזה כל באי הבית הזה – לכולנו יחדיו יש מסר אחד לאותם חיילים: אנחנו נהיה איתם ונתמוך בהם ונסייע להם בכל דרך אפשרית

קטי קטרין שטרית:  תודה רבה

ארז מלול: את רוצה?     

אפרת רייטן: כן

אפרת רייטן:  אדוני היושב-ראש, כנסת נכבדה, אדוני שר החינוך, תודה על ההשתתפות היום בדיון החשוב, וכמובן גם עכשיו לכם, לנשיאות הכנסת, על קיום הדיון החשוב הזה

אפרת רייטן:      הימים האלה הם הימים הכי קשים שחווינו כאן במדינת ישראל, אני חושבת

אפרת רייטן:  אין זירה שאנחנו לא מנסים להתמודד בה, לעמוד מולה, לתת את הפתרונות הטובים ביותר עכשיו, בתקופה שבה כולנו באמת מזועזעים, בוכים, מתאבלים – ומסתכלים קדימה

אפרת רייטן:       אני לא רוצה להמשיך בדברים שלי לפני שאני אומר כמה מילים על מה שאני רואה מול עיניי, וכל עם ישראל חייב לומר כל יום כמה מילים על החטופים של מדינת ישראל, 240 חטופים – ילדים, ילדות, תינוקות, אימהות, אבות, חיילים, סבים וסבתות

אפרת רייטן:  אני רואה את התמונות שלכם כאן מול עיניי

אפרת רייטן:  אנחנו איתכם יום-יום, שעה-שעה, ובאמת עושים הכול

אפרת רייטן:  לא רק הלב שלנו איתכם, אלא באמת עושים הכול כדי להשיב כל אחד ואחת מכם הביתה

אפרת רייטן:  אתם חלק מהמרקם ומהרשת המוארת שנקראת מדינת ישראל והעם היהודי, אתם חלק מאיתנו, והמחויבות שלנו כלפיכם היא אין-סופית ואדירה

אפרת רייטן:       שמעתי את הדיון הבוקר לגבי המכללות הפרטיות

אפרת רייטן:  הכאב הוא באמת כאב קשה

אפרת רייטן:  כשאני מסתכלת על חבריי המילואימניקים – בעלי במילואים והבן שלי בסדיר – אין להם שום דבר אחר היום מלבד המלחמה

אפרת רייטן:  אין שום דבר אחר – אין להם חיים, אין פוליטיקה, אין חיים אחרים; יש רק מטרה אחת: לנצח את החמאס ולהחזיר את החטופים

אפרת רייטן:  כל דבר אחר מפריע ולא תורם למאמץ המלחמתי

אפרת רייטן:  אין דבר

אפרת רייטן:       לכן, אני מבינה את המורכבות עם המכללות הפרטיות, שמענו את הדברים שלהן הבוקר, ובכל זאת, עלינו כמדינה לעשות הכול כדי להסיט ולהסיר מעיניהם של הלוחמים שלנו כל דבר שעלול להסיח את דעתם, להעיק ולהציק

אפרת רייטן:  וזה מסוג הדברים שאני יודעת שמעסיקים אותם

אפרת רייטן:  כשאני רואה סטודנט לפיזיקה שיושב באחד המבנים ההרוסים בעזה וממשיך ללמוד, וכשאני שומעת על מילואימניקיות שצריכות לחזור כי שנת הלימודים שלהן נפתחה והן לא יכולות להתרכז במלחמה – אנחנו צריכים לפתור את הבעיה הזאת, לא אף אחד אחר

אפרת רייטן:  זה האוצר, זה המל"ג; כל אחד צריך להסתכל איך הוא עכשיו פותר את הדברים באופן כזה שהוא חושב מחוץ לקופסה, ואפשר לעשות את זה

ארז מלול: תודה רבה

אפרת רייטן: אני מסיימת

אפרת רייטן:  שר החינוך, שמעתי את דבריך הבוקר ואת הנכונות שלך לבוא ולקרוא לכל חברי הכנסת כדי לעשות יחד את החקיקה כדי לעזור לממשלה ולמשרד האוצר לפתור את הדברים האלה

אפרת רייטן:  אני מוכנה להרים את הכפפה הזאת יחד עם כל חברי הכנסת כדי לקדם את הפתרון הזה

אפרת רייטן:  תודה רבה

ארז מלול: תודה רבה

ארז מלול:  ישיב על ההצעה שר החינוך יואב קיש, בבקשה

החינוך יואב קיש: תודה, כבוד היושב-ראש

החינוך יואב קיש:  אני עומד פה ואני רואה מולי את תמונות החטופים

החינוך יואב קיש:  אני רוצה להתפלל יחד עם כל חברי הכנסת, להתפלל ולחזק את משפחות החטופים, שנצליח במהרה להחזיר אותם לקהל עם ישראל ולנחם את משפחות הנרצחים ומשפחות הלוחמים שנפלו בקרב בעזה

החינוך יואב קיש:  השם ייקום דמם

ארז מלול: אמן

החינוך יואב קיש: אני אגיד מילה אחת נוספת שחשוב לי לומר

החינוך יואב קיש:  משרד החינוך מגויס כולו למען החזרת החטופים

החינוך יואב קיש:  חשוב לי שתכירו את זה

החינוך יואב קיש:  אני פניתי לעשרות רבות של שרי חינוך בכל העולם שיגיעו לפה לישראל לראות את המראות הקשים ביישובים בעוטף, להיפגש עם המשפחות

החינוך יואב קיש:  אנחנו מחכים לתשובות שלהם

החינוך יואב קיש:  במקביל אנחנו עוסקים בהסברה וממקדים מאמצים של מאות בני נוער ברשתות לטובת השפעה – ילדים שלנו שצריכים להיות בבתי הספר ובגנים, ואפילו תינוקות בפעוטונים, נמצאים אצל המרצחים הנוראיים האלה של חמאס

החינוך יואב קיש:  העולם לא יכול להתעלם מכך, ואת המסר הזה אנחנו חייבים להדהד

החינוך יואב קיש:       אני חוזר עכשיו גם מדיון שהיה בוועדת החינוך שעסק בנושא דומה להצעה לסדר-היום, ואני רוצה לומר כמה דברים

החינוך יואב קיש:  ראשית, יש החלטה שאפשר לקחת, וזה ביטול הסמסטר

החינוך יואב קיש:  החלטה של ביטול הסמסטר היא החלטה כבדה עם משמעויות מאוד עמוקות למשק הישראלי, לא רק כספיות, אלא גם למשל בהכשרה של פסיכולוגים וגופים אחרים ומקצועות אחרים – רופאים שאנחנו צריכים במשק, כולל אפילו לטיפול בלחימה

החינוך יואב קיש:  לכן המל"ג החליט לכיוון הזה – לא ללכת לביטול סמסטר

החינוך יואב קיש:  ברגע שיש פתיחה, המוסדות מנהלים את זה בעצמם

החינוך יואב קיש:  חשוב לי שתבינו שהמל"ג לא יכול לנהל פה את כל מוסדות החינוך על המורכבות שלהם

החינוך יואב קיש:  לא דין לימודי רפואה כדין לימודים של דברים אחרים, ולמעשה, יש שונות בין המוסדות לגבי פתיחת שנת הלימודים

החינוך יואב קיש:  דבר אחד אמרנו והנחינו: אנחנו מעדיפים לדחות ככל שניתן את פתיחת שנת הלימודים, כפוף לכך שלא יבטלו לא את סמסטר הקיץ ולא את הסמסטר הנוכחי

החינוך יואב קיש:       בסופו של דבר הלימודים ייפתחו

החינוך יואב קיש:  דרך אגב, יש דחייה של האוניברסיטאות ל-24 בחודש

החינוך יואב קיש:  הערכה ריאלית אומרת שב-24 בחודש יהיו לנו עוד הרבה מאוד סטודנטים מילואימניקים שימשיכו לשרת

החינוך יואב קיש:  זאת אומרת שהבעיה לא תיפתר בפתיחה ב-24 בדצמבר; היא עדיין תהיה קיימת ונצטרך לתת מענה

החינוך יואב קיש:  המענה המרכזי שהמל"ג מחויב לו, והעביר החלטה אתמול בערב – אני תכף אקריא לכם אותה – זה מענה פשוט מאוד

החינוך יואב קיש:  זאת הנחיה שלנו לכל המוסדות, וחשוב לי שתשמעו את זה: אתם, מוסדות ההשכלה הגבוהה, מחויבים לסטודנטים המילואימניקים שהם יסיימו את שנת הלימודים הזאת יחד עם חבריהם לספסל הלימודים שלא עשו מילואים

החינוך יואב קיש:  הם לא יכולים להיפגע בנקודה הזאת

החינוך יואב קיש:  זה המסר המרכזי

החינוך יואב קיש:  אנחנו לא נכנסים לניהול פנימי של כל מוסד ושל כל תוכנית איך נכון לעשות את זה, כולל ויתור על ידע אקדמי, כל דבר

החינוך יואב קיש:  בסוף, כשאנחנו מסתכלים על הערך החברתי והמוסרי והחוב שיש לנו לאותם מילואימניקים מול ההכשרה המקצועית, אני אומר בצורה הכי ברורה: תעשו הכול כדי שכל אחד מהם יקבל את ההכשרה המקצועית

החינוך יואב קיש:  יש מילואימניק שחוזר מוקדם ויכול להשלים, ויש כזה שלא

החינוך יואב קיש:  לגבי אלה שלא יכלו ללמוד – אמרתי את זה גם בוועדה וגם בדיון במל"ג אתמול – שיקבלו ציון עובר

החינוך יואב קיש:  הם לא צריכים להיפגע

החינוך יואב קיש:  נקודה

החינוך יואב קיש:  גם אם הם לא למדו, תשאירו להם להשלים את החומר

החינוך יואב קיש:  זה במקרה הקיצוני של מי שעכשיו יהיה חצי שנה בצבא ולא יגיע הביתה

החינוך יואב קיש:  כמובן, ההעדפה הראשונית שלנו היא שאכן ייעשו קורסים נוספים, לימוד פרטני, ייתנו את כל התמיכה כדי שלא ייפגעו גם בלימודים עצמם, אבל באותם מקרי קיצון, בסוף צריך לבוא לקראת המילואימניקים

החינוך יואב קיש:  זאת ההנחיה

החינוך יואב קיש:       אני רוצה להקריא את ההחלטה בקצרה, היא לא החלטה ארוכה

החינוך יואב קיש:  אני עובר לסעיף 2: "אנחנו קוראים למוסדות, אלה שפתחו ואלה שיפתחו, שיעבירו מיידית, לא יאוחר מעוד כשבוע, את התייחסותם בדבר ההשלמות וההתאמות המתוכננות על ידם לכלל הסטודנטים, ובפרט לסטודנטים המשרתים במילואים, לבני ובנות זוגם, לסטודנטים ביישובים המפונים, אלה שנפגעו ומשתייכים למשפחה בקרבה ראשונה של אותם נפגעים בפעולות האיבה במלחמה באותה שבת שחורה, כך שיובטח כי תינתן להם האפשרות לסיים את הלימודים יחד עם יתר הסטודנטים במוסד"

החינוך יואב קיש:       אני רוצה להוסיף עוד סעיף שאנחנו אמרנו במל"ג, שבשנת הלימודים כולה, תשפ"ד, תאפשר המל"ג למוסדות גמישות מרבית לביצוע התאמות בתוכניות הלימודים הנדרשות כאמור

החינוך יואב קיש:  אם יש חסמים או צרכים נוספים הם צריכים להציף את זה בפני המל"ג, ואנחנו נעשה הכול כדי לתת את המענים כמו שאנחנו מצפים מהם

החינוך יואב קיש:      אני רוצה לומר עוד משהו: אנחנו רואים שזאת כוונת המוסדות, כל המוסדות

החינוך יואב קיש:  אני לא נתקלתי עדיין במוסד שמנסה, חס וחלילה, לפגוע במילואימניקים

החינוך יואב קיש:  להפך, כולם שותפים יחד איתנו להגדרה הזאת, וחשוב לי לומר את הדבר הזה

החינוך יואב קיש:       חבל שחברת הכנסת רייטן יצאה, אבל אם יש פה מישהו מהסיעה שלה שיכול לענות – וגם קטי וכל חברות וחברי הכנסת שנמצאים פה – אני אמרתי משהו אחד, ואני מבקש מכם, חברות וחברי הכנסת - - -     

ארז מלול: משה טור פז הוא המציע

החינוך יואב קיש: קינלי

החינוך יואב קיש:  אני מאוד בעד הצעת חוק של כל הבית הזה שתיתן פטור, שתממן את שכר הלימוד לסטודנטים במילואים

החינוך יואב קיש:  כל סטודנט במילואים – שהממשלה ואגף התקציבים, שאיתם הבעיה, ייתנו את התקציב הנדרש כדי ששכר הלימוד ימומן במלואו על ידי תקציב המדינה

החינוך יואב קיש:  לדבר הזה, אני אומר, אני נותן תמיכה מלאה

החינוך יואב קיש:  אנחנו נעביר את זה בכל הכוח, ואני מאוד מקווה שיחד עם התמיכה של כל הבית הזה בעניין הזה העניין הזה יצא לפועל

החינוך יואב קיש:  זה מסר שחשוב לי לומר

החינוך יואב קיש:       טוב, אם יש עוד שאלה אז אני אעצור פה ובואו נשמע

ארז מלול: חברת הכנסת קטי

קטי קטרין שטרית: אני יודעת שזה חריג

קטי קטרין שטרית:  לפני שאתה מסיים, אדוני השר, משפט אחד

קטי קטרין שטרית:  לא שמעתי על סנקציות שהופעלו על מוסד או מכללה שיפגעו בחייל מילואים – אחד, שניים, זה לא משנה, אפילו אחד – ולא יקשיבו ולא יהיו קשובים לכך שהוא היה בשירות מילואים

קטי קטרין שטרית:  מה הסנקציה? אני יכולה להבטיח לך דבר אחד, אדוני השר

קטי קטרין שטרית:  חבריי ואני בכנסת ישראל – אם יהיו מוסד או מכללה שיפגעו באותו סטודנט ששירת והגן עליהם ועלינו, אני אומרת לך שאני אקיים דיון בוועדת חינוך

קטי קטרין שטרית:  אני אדרוש דיון בוועדת חינוך – או לשלול או לפגוע באותה מכללה, בדיוק כמו שהיא פגעה באותו סטודנט

ארז מלול: תודה רבה

החינוך יואב קיש: תודה רבה

החינוך יואב קיש:  אני גם רוצה, קטי, לציין אותך על העבודה שאת עושה בחוק ההמשכיות, חוק שעבר קריאה ראשונה בכנסת הקודמת

החינוך יואב קיש:  אני לא יודע מה הסטטוס שלו עכשיו, מאוד חשוב להשלים אותו – הייתי מאוד פעיל בכנסת הקודמת – שיתקדם עם המשפחות - - -      

קטי קטרין שטרית: הנתונים הם גבוהים, 42 חיילים

החינוך יואב קיש: אבל צריך לקדם אותו, להעביר אותו ולאפשר לאותן משפחות את הדבר הזה

החינוך יואב קיש:  כמובן, כל עזרה שאני יכול לתת - - -     

קטי קטרין שטרית: הובטח לנו, לצערי הרב – אני מאוד מקווה שלא יהיו לנו עוד הרוגים – הובטח לנו על ידי משרד הביטחון שבפרוטוקול של אותם קצינים שדופקים בדלת בשעה הגרועה להורים, בפרוטוקול תהיה את האפשרות - - -      

החינוך יואב קיש: יש גם חקיקה שצריכה לעבור ולאפשר את זה

טלי גוטליב: אבל הייעוץ המשפטי של משרד הביטחון לא מאפשר, שם רגליים

קטי קטרין שטרית: אבל לפני החקיקה - - - בפרוטוקול, שיהיה כתוב - - -      

החינוך יואב קיש: מה זה לא מאפשר? תעבירו את החוק וזה יקרה, זה הכול

טלי גוטליב: כן, זה עוד לא מגיע לזה, לא אישרו את זה

החינוך יואב קיש: אני רוצה להתייחס למה שאמרת, קטי, ואני אומר את זה בצורה הכי ברורה

החינוך יואב קיש:  האמירה שלי אל כל חברי המל"ג היא תמיכה מוחלטת בסטודנטים המילואימניקים, בדיוק כמו שתיארת

החינוך יואב קיש:  יתרה מכך, אני גם רואה את זה במוסדות

החינוך יואב קיש:  אני לא רוצה שישתמע פה כאילו אנחנו באים לאיים

החינוך יואב קיש:  להפך, אנחנו כן רואים את שיתוף הפעולה המלא של המוסדות, גם אלה שפתחו, בכוונתם האמיתית לעשות כך

החינוך יואב קיש:       הינה, אני מצטרף אלייך

החינוך יואב קיש:  במקומות שנגלה פערים, קודם כול נפנה, שיתקנו

החינוך יואב קיש:  ומן הסתם יתקנו כי יכול להיות שבטעות זה קורה

החינוך יואב קיש:  אבל מי שבאופן מוצהר לא יעשה כך, המל"ג יפעל נגדו בכל הכוח

החינוך יואב קיש:  תודה רבה

ארז מלול: תודה רבה

ארז מלול:  חבר הכנסת משה טור פז, היום היה דיון בוועדת חינוך

ארז מלול:  כבוד השר השיב

ארז מלול:  האם אתה מסתפק בתשובת השר?     

משה טור פז: כן

ארז מלול: כן, מסתפק בתשובת השר

ארז מלול:  קטי גם מסתפקת

קטי קטרין שטרית: כן, תודה רבה

קטי קטרין שטרית:  צריך לציין גם שהשר היה טייס קרב הרבה זמן, הרבה שנים

קטי קטרין שטרית:  הוא מודע לזה, הוא יודע כמה זה חשוב

ארז מלול: טוב, תודה רבה

ארז מלול:  כל עם ישראל יודע

ארז מלול: הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחה היום על שולחן הכנסת החלטת ועדת החוקה, חוק ומשפט בעניין פיצול הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023

דן מרזוק:  תודה

דן מרזוק:  << הלסי >> קיצוץ בתקציב עמותת ער"ן – שמצילה שלוש נפשות מדי יום – בזמן מלחמה << הלסי >>        

ארז מלול: ההצעה הדחופה הבאה היא בנושא: קיצוץ בתקציב עמותת ער"ן – שמצילה שלוש נפשות מדי יום – בזמן מלחמה

ארז מלול:  את ההצעה הגישה חברת הכנסת יסמין פרידמן, בבקשה

ארז מלול:  שלוש דקות, בבקשה

יסמין פרידמן:  תודה, אדוני היושב-ראש

יסמין פרידמן:  ראשית אי-אפשר לעמוד פה אל מול תמונות החטופים ולא להזכיר שזה היום ה-40 שבו נמצאים 239 ילדים, קשישים, אימהות, חיילים, במרתפים

יסמין פרידמן:  המדינה צריכה לעשות הכול כדי לשחרר אותם

יסמין פרידמן:       לגבי הקיצוץ בתקציב, ראשית, חשוב לי לומר שלצערי, אבל גם לשמחתי, אין מישהו שלא מכיר את ארגון ער"ן, מדובר בעזרה ראשונה נפשית

יסמין פרידמן:  העמותה המדהימה הזאת, שיש בה מעל ל-1,750 מתנדבים, מעניקה סיוע ליותר מ-850 פניות מדי יום, וזה בשגרה

טלי גוטליב: - - -      

ארז מלול: חברת הכנסת טלי גוטליב

ארז מלול:  זה גם נושא חשוב וגם חברת כנסת חשובה

ארז מלול:  אפשר לנהל את הדיונים בחוץ

טלי גוטליב: מדברים בהפסקה - - - חברת הכנסת פרידמן, סליחה

יסמין פרידמן: הכול בסדר

יסמין פרידמן:       חשוב לי לומר שבשורה התחתונה ארגון ער"ן מציל שלוש נפשות ביום, פשוט ככה, אנשים שסובלים ממצוקה נפשית

יסמין פרידמן:  10,000 פניות מדי שנה הן פניות בעלות סממנים אובדניים, והסיוע הרגשי והמקצועי שמספקים מתנדבי העמותה באמת מציל נפשות

יסמין פרידמן:  ער"ן היא לא העמותה היחידה, ישנן עמותות מדהימות וחשובות אחרות כמו נט"ל, סה"ר, אנוש, ארגון תמר

יסמין פרידמן:  כל אחת מהן מתמודדת עם מאות ואלפי פניות מדי שנה

יסמין פרידמן:      לאחרונה, עוד לפני המלחמה, נודע לי שמשרד הבריאות החליט לקצץ את התמיכות שהוא מעניק לארגונים ולעמותות כמו ער"ן

יסמין פרידמן:  כשבדקתי למה בעצם מקצצים, הסבירו לי שב-2020 התקציב היה גבוה במיוחד בגלל ההשפעות של הקורונה, ועכשיו כשהמגפה מאחורינו אפשר, מה שנקרא, לחזור שוב על אותה טעות ולהזניח שוב את העמותות החשובות האלה, שמה לעשות, עושות באמת עבודה נפלאה

יסמין פרידמן:  כך יוצא שהתקצוב שמקבלת עמותת ער"ן, שנשענת רובה ככולה על תרומות ומתנדבים, אמור להצטמצם ביותר מחצי, מ-6 מיליון שקלים בשנה בתקופת הקורונה ל-2 מיליון שקלים ב-2023

יסמין פרידמן:       יש משהו אחד, אחד, קטן חיובי במלחמה הזאת, וזה שהיא הובילה את מקבלי ההחלטות במשרד הבריאות להבין שאי-אפשר ולא הגיוני להוציא לפועל את הקיצוץ

יסמין פרידמן:  מספר הפניות שמקבלים הארגונים הנ"ל מאז 7 באוקטובר עלה במאות אחוזים

יסמין פרידמן:  בער"ן מדווחים כי מאז 7 באוקטובר חלה עלייה של יותר מ-300 פניות לסיוע

יסמין פרידמן:  בהתאם, המשרד, לשמחתי, הודיע לעמותת ער"ן כי בכוונתו להגדיל את תקציב התמיכה שהעמותה מקבלת

יסמין פרידמן:      אבל בכל זאת היה חשוב לי לעמוד פה היום ולהעלות את הנושא מכמה סיבות

יסמין פרידמן:  ראשית, כדי להבטיח שמשרד הבריאות יעמוד במילה שלו ויוציא לפועל במהירות וביעילות את הגדלת התמיכה בעמותות הנ"ל

יסמין פרידמן:  שנית, להבטיח שגם אחרי שתיגמר המלחמה, בעזרת השם, משרד הבריאות לא יחזור אחורה וינסה לקצץ שוב בתקציב

ארז מלול: תודה רבה

יסמין פרידמן: אני מסיימת

יסמין פרידמן:       העלייה בפנייה למוקדי הסיוע נמשכת

יסמין פרידמן:  המודל של התקצוב של העמותות לא מספיק להם, הוא לא מספק להם יציבות וודאות כלכלית

יסמין פרידמן:  לכן כל שנה הם מגיעים לפתחנו וזועקים לעזרה

יסמין פרידמן:  צריך איזה מודל יציב שבו הם יודעים מה צפוי להם בלי הפתעות

יסמין פרידמן:  כמובן, להמשיך לתמוך בהם כי הם עושים עבודה נפלאה

ארז מלול: תודה רבה לחברת הכנסת יסמין פרידמן

ארז מלול:  ישיב על ההצעה כבוד שר הבריאות חבר הכנסת אוריאל בוסו

הבריאות אוריאל בוסו: אדוני היושב-ראש, חברת הכנסת פרידמן, אני מודה לך על ההצעה הדחופה והעלאת הנושא לסדר-היום

הבריאות אוריאל בוסו:  אני מבין – אני יודע, לא רק מבין – כמה שהנושא הזה מלווה אותך וחשוב לך, לא רק במצב החירום שאנחנו נמצאים בו אלא באופן כללי

הבריאות אוריאל בוסו:  לכן אני יכול להתחיל מהסוף, כמו שאמרת, לדעת כמה מקבלים

הבריאות אוריאל בוסו:  אני אסביר איך זה עובד

הבריאות אוריאל בוסו:  הרי מדובר כאן במבחני תמיכה שמקבלות העמותות האלה על פי דוח פעילות שהן מגישות

הבריאות אוריאל בוסו:  בפעילות מסוג הפעילות שסה"ר וער"ן נותנים, ער"ן מקבלת כמעט 70% מסך התמיכה, כי יש להם יותר

הבריאות אוריאל בוסו:  סה"ר עברו יותר לתמיכה אינטרנטית נפשית, שיש לזה היום יותר דרישה אצל הצעירים, צ'אטים וכו' וכו'

הבריאות אוריאל בוסו:       אני שמח, כמו שאמרת בעצמך, שבאמת התקציב ניתן ומתווסף

הבריאות אוריאל בוסו:  קווים חמים הינם משאב חיוני, המספק לפונים תמיכה והכוונה בעת מצוקה נפשית ובמצבי סיכון לאובדנות

הבריאות אוריאל בוסו:  מחקרים שונים שנעשו בתחום העלו כי קווי החירום יכולים להיות יעילים במתן תמיכה ובשיפור מצב הרוח של הפונים

הבריאות אוריאל בוסו:  לאחר אינטראקציה עם צוות המוקד נרשמת השקפה חיובית יותר על החיים, ירידה בהתנהגויות של פגיעה עצמית וירידה במחשבות אובדניות

הבריאות אוריאל בוסו:       כל הנאמר כאן מקבל משנה תוקף בתקופת החירום שבה אנו נמצאים

הבריאות אוריאל בוסו:  עמותת ער"ן נתמכת על ידי משרד הבריאות יחד עם גופים וארגונים נוספים, כמו שציינת, המפעילים שירותי תמיכה בתחום המצוקות הנפשיות וזכאים אף הם לתקציבי התמיכות

הבריאות אוריאל בוסו:  ער"ן מקבלת את החלק הגדול ביותר מתקציב התמיכה, בהתאם להיקף הפעילות הרחב שלה

הבריאות אוריאל בוסו:       אני לא יודע כמה השנה הם יקבלו

הבריאות אוריאל בוסו:  אני מאמין שזה גם כן יעלה

הבריאות אוריאל בוסו:  בימים אלה משרד הבריאות רואה חשיבות רבה בהרחבת שירותי התמיכה הניתנים על ידי הקווים החמים הטלפוניים המקוונים

הבריאות אוריאל בוסו:  בשל כך, בהחלטה מהירה מייד עם פרוץ מלחמת חרבות ברזל הוגדל תקציב מבחן התמיכה של מוקדי המצוקה

הבריאות אוריאל בוסו:       לאחרונה צוין בפני הנהלת עמותת ער"ן שלא נעשה קיצוץ תקציבי בכספי התמיכות המוקצים למוקדי המצוקה

הבריאות אוריאל בוסו:  רק נסביר שב-2021–2022 ניתנה תוספת תקציב זמנית, כמו שאמרת, מעבר לבסיס התקציבי, למבחני התמיכה בתקופת הקורונה

הבריאות אוריאל בוסו:  בשנת 2022 התקבלה תוספת למבחן מכספים קואליציוניים, אגב, שחלק ראו בזה חשיבות

הבריאות אוריאל בוסו:  לפעמים כשאנשים מדברים בגנותם של כספים קואליציוניים, יש לזכור שישנם חברי כנסת שבדיוק בנקודות האלה מבקשים לתת תוספת, שיש להם, למרות שאלו דברים שחייבים לבוא בבסיס

הבריאות אוריאל בוסו:  אבל אני מאמין שבצוק העיתים, לצערנו – ולאור זה גם כן יצאנו בתוכנית – כל ההסתכלות על נושא בריאות הנפש הולכת להשתנות במדינת ישראל, ואז הרבה תקציבים שהיו שוליים, לא יהיו

הבריאות אוריאל בוסו:       בשנת 2023 תקציב מבחן התמיכה חזר לתקציב הבסיס – 3,691,000 שקלים, זה הסך של שנת 2023

הבריאות אוריאל בוסו:  אבל בעקבות המלחמה החלטנו במשרד על תוספת מעבר לבסיס תמיכות מוקדי המצוקה, בסכום של כ-3 מיליון ש"ח לשנת 2023

הבריאות אוריאל בוסו:  זאת אומרת שסך התקציב והתמיכה יעמדו על 6,691,000 לתקציב של ער"ן, של כל התמיכה בסיוע נפשי וטלפונים

הבריאות אוריאל בוסו:  אנחנו מעריכים

הבריאות אוריאל בוסו:  אני מעריך את פעילותה של עמותת ער"ן ומברך על עשייה החשובה והמשמעותית שנעשית על ידי הנהלתה, עובדיה ומתנדביה

הבריאות אוריאל בוסו:       מדינת ישראל נמצאת באירוע בריאות הנפש הגדול מיום הקמתה, ותרומתה של העמותה למאמץ הלאומי לא תסולא בפז

הבריאות אוריאל בוסו:  משרד הבריאות ימשיך לתמוך בעשייה זו באמצעות תקציבי התמיכות, וככל שיעלו צרכים נוספים מעבר לתקציב שהוגדל כעת, נדאג ונבטיח שהתקציב לא יהווה כל חסם למתן מענים חשובים אלה לציבור, שזו בסוף הבשורה החשובה

הבריאות אוריאל בוסו:  כרגע הוספנו 3 מיליון ש"ח, אבל ככל שנצטרך – ניתן

הבריאות אוריאל בוסו:  לכן אני חושב שהתקציב השנה הוא בהחלט תקציב ראוי

יסמין פרידמן: 3 מיליון זה ל-2023?     

הבריאות אוריאל בוסו: ל-2023 לבד הוספנו עוד 3 מיליון שקלים על 3,691,000 שקלים

ארז מלול: כבוד השר, רק רציתי לשאול

ארז מלול:  הבעיות הנפשיות, כמו שדיברה יסמין, בתקופת המלחמה, הן בכל הציבורים, וכל ציבור צריך טיפול שונה – ציבור דתי, חרדי, לאומי, צעירים, זקנים

הבריאות אוריאל בוסו: לכן, אגב, כשהיא אמרה ער"ן – יש עוד עמותות שנותנות - - -     

ארז מלול: אז זהו, אני רוצה – בדיוק – שתשים שכל האוכלוסייה מקבלת, והתקציב מתחלק, כי כולם פה נפגעים

ארז מלול:  כולם – המפונים, המשפחות השכולות

הבריאות אוריאל בוסו: יש עכשיו עמותות נוספות שנותנות מענה לציבור החרדי

יסמין פרידמן: ציינתי את העמותות

ארז מלול: כן

ארז מלול:  כן

ארז מלול:  יופי

ארז מלול:  תודה רבה

הבריאות אוריאל בוסו: יש עמותות נוספות שנותנות מענה לציבור החרדי, ולציבור כזה, ולצעירים - - -     

ארז מלול: או ערבי גם

הבריאות אוריאל בוסו: ערבי, כולם

הבריאות אוריאל בוסו:  אני אומר, אבל יש עמותות מסודרות

הבריאות אוריאל בוסו:  אני לא הייתי פשוט כי לא הייתי בארץ – השבוע הייתה הצגה בוועדת הבריאות בנושא בריאות הנפש

הבריאות אוריאל בוסו:  זה עדיין עוד משהו שאנחנו נציג בצורה מסודרת לאחר שנגמור את ההסכמות התקציביות עם האוצר

הבריאות אוריאל בוסו:  אני חושב, לפחות בהשתדלות שלנו, כל אזרח שיצטרך סיוע נפשי ברמה הראשונית, השנית והשלישונית – אני חושב שיקבל

הבריאות אוריאל בוסו:  אנחנו ניזום הגעה – וזה בדיוק החלק החשוב – בפנייה למי שצריך, גם אם הוא לא חושב שהוא צריך, וזה אחרת

הבריאות אוריאל בוסו:  תודה רבה

ארז מלול: בשורה טובה

ארז מלול:  חברת הכנסת יסמין פרידמן, מסתפקת בתשובת השר? נכון

יסמין פרידמן: תודה רבה

יסמין פרידמן:  << הלסי >> מתן מענה נפשי וכלכלי למתנדבי זק"א << הלסי >>       

ארז מלול: נעבור להצעות לסדר-היום בנושא: מתן מענה נפשי וכלכלי למתנדבי זק"א

ארז מלול:  את ההצעה הגישו חברי הכנסת אפרת רייטן מרום, אברהם בצלאל, יצחק פינדרוס, לימור סון הר מלך, מאיר כהן, אורית פרקש הכהן ודן אילוז

ארז מלול:  ראשונת המנמקים, חברת הכנסת אפרת רייטן מרום

ארז מלול:  בבקשה

ארז מלול:       סליחה, ראוי לציין – עוד לא הפעלתי את הזמן – שבאמת בנשיאות יושב-ראש הכנסת בחר את הנושאים הכי חמים והכי רגישים שקשורים לתקופת המלחמה

ארז מלול:  את רואה את זה

אפרת רייטן: תודה רבה

טלי גוטליב: אני רק אומרת, חברת הכנסת רייטן, אני ביקשתי מהשר גלנט להכיר במתנדבי זק"א כחיילי מילואים

טלי גוטליב:  ואם הם יוכרו ככאלה – יש לו סמכות בהתאם לצו חירום, ואם הם יוכרו כימ"מ, אז הם יוכלו לקבל תמיכה נפשית

אפרת רייטן: הכול

אפרת רייטן:  להיות מוכרים

טלי גוטליב: וחלילה – יהיו מוכרים על כל ההשלכות של זה

טלי גוטליב:  כל הכבוד לכם על ההצעה שלכם לסדר-היום, אבל תדעו שזה נמצא על הפרק, ואז צריך חקיקה

טלי גוטליב:  זה בהתאם לסמכות שלו

ארז מלול: תודה רבה, טלי

אפרת רייטן: קודם כול תודה רבה, חברת הכנסת גוטליב

אפרת רייטן:  גם שמעתי אותך אתמול מדברת על זה בוועדה שהיינו

טלי גוטליב: תדעו שזה על הפרק – זה לא נדחה

אפרת רייטן: אדוני יו"ר הישיבה, כנסת נכבדה, כן, אני חושבת שנפתח בזה שאני אומר שאנחנו באמת עם של גיבורים

אפרת רייטן:  באמת גיבורים

אפרת רייטן:  אלה אנשים שקמים, ועושים, ולא שואלים שאלות

אפרת רייטן:  באים, מתגייסים, עוזרים, תורמים, בלי להתלונן, בלי לבקש

אפרת רייטן:  זאת רשת אנושית מוארת – ככה אני מרגישה

אפרת רייטן:  ובתוך כל אלפי הסיפורים של הגבורה שכבר שמענו, ואני בטוחה שאנחנו עוד נשמע, אנחנו מחויבים לאנשי ומתנדבי זק"א

אפרת רייטן:  וכשאני אומרת מחויבים, הכוונה היא לא חובה של אדם אחד כזה או אחר, או של אזרח, או של עם, אלא של המדינה

אפרת רייטן:  של המדינה עצמה, המסגרת הנורמטיבית

אפרת רייטן:  הסכם שלנו, של המדינה, עם האזרחים שלנו, עם העם שלנו, כי ככה זה כשיש מחויבות

אפרת רייטן:      הרצון שלנו מכאן, מהכנסת, הוא להסדיר את זה באופן יותר נורמטיבי, ולא רק בפתרון זמני או רק לבוא לכאן, לדוכן הזה, ולהגיד לכם: תודה, אנחנו מצדיעים לכם, ולתת לכם תעודת הוקרה, לא ולא

אפרת רייטן:  צריך לחדול, להפסיק עם הפלסטרים האלה, ולהסתמך על הרצון הטוב של העם המופלא שלנו

אפרת רייטן:  צריך להסדיר את הדברים באופן כזה שנהיה ראויים לעם הזה

אפרת רייטן:  שתהיה כאן מדינה מתוקנת, אמיתית, מוסדרת, ולא נסתמך על הרצון הטוב

אפרת רייטן:      לא יכול להיות שעד היום לא הוסדרה בחוק הקמת רשות לטיפול בחללים והמדינה לא הכירה בזק"א כרשות ממלכתית

אפרת רייטן:  הגוף הזה הוא תלוי ברובו בתרומות, ומתנדבי זק"א לא מקבלים סיוע נפשי

אפרת רייטן:  אנחנו מדברים פה על תקופה ממושכת של לחימה ולוחמה, תקופה הרבה יותר ארוכה ממלחמת יום כיפור

אפרת רייטן:  תקופה שבה נרצחו, ונטבחו, ונשרפו, ונאנסו אזרחינו וחיילותינו וחיילינו

אפרת רייטן:  והנסיבות הארורות והאיומות האלה שאיתן צריכים להתמודד מתנדבי זק"א; עד לרגע זה הם עדיין עוברים – אני לא יודעת אם אתם יודעים – הם עדיין עוברים בחדרים בקיבוצים - - -     

ארז מלול: הייתי איתם בסיור שם

ארז מלול:  כן

ארז מלול:  ראיתי

אפרת רייטן: בכל הבתים

אפרת רייטן:  הם עדיין אוספים

אפרת רייטן:  הם עדיין מנקים

אפרת רייטן:  זה דבר שהוא בלתי נתפס

אפרת רייטן:  זה לא ייתכן שכל הצעות החוק – ראית את ההצעה הזו, הוא חתום עליה, חתומים עליה כולם, נציגי כל סיעות הבית

אפרת רייטן:  וכך זה גם היה ב-2011

אפרת רייטן:  וכך זה גם היה ב-2013 – להקים את הרשות

ארז מלול: תודה רבה

אפרת רייטן: להכיר בזק"א

אפרת רייטן:  זה לא קרה

אפרת רייטן:  אני חושבת שיש לנו עכשיו הזדמנות אדירה

אפרת רייטן:  כל משבר, אפשר לקחת אותו ולנצל אותו כדי להתקדם, כדי לעשות, כדי לתקן, וזאת ההזדמנות שלנו

אפרת רייטן:  זה המעט שאנחנו יכולים לעשות כדי להסדיר כאן את זה לאזרחים ולמתנדבים היקרים

אפרת רייטן:  אני מצדיעה לכם

ארז מלול: תודה רבה

ארז מלול:  חבר הכנסת אברהם בצלאל

אברהם בצלאל: אדוני היושב-ראש, דבר ראשון, ברכות על התפקיד

ארז מלול: תודה רבה

אברהם בצלאל: אדם ראוי במקום הראוי

אברהם בצלאל:  בהצלחה רבה

אברהם בצלאל:  בראשונה, אנחנו באמת מתפללים, דבר ראשון, להחזרת החטופים והחטופות שנמצאים אצל האויב האכזר הזה, מאחלים לחיילים שלנו שיחזרו בשלום מהעבודה הקשה שהם עושים ושולחים רפואה שלמה לכל מי שנפצע בימים האלה

אברהם בצלאל:  ותנחומינו לכל המשפחות

אברהם בצלאל:       ברגעים החשוכים ביותר בהיסטוריה שלנו הגיבורים צצים מהצללים; לא לבושים בשריון, לא חמושים בחרבות

אברהם בצלאל:  הם נלחמים בשקט

אברהם בצלאל:  הם לא נלחמים באויב בשדה הקרב, אלא בתוצאות המחרידות של האכזריות האנושית

אברהם בצלאל:  הם הלוחמים במלחמה השקטה שלנו

אברהם בצלאל:  מלאכים בלבן, האנשים שעוזרים בזק"א, מתנדבי 360, חיילי זק"א – כך אני בוחר להגדיר אותם – הם חיילים ולוחמים לכל דבר

אברהם בצלאל:  דמיינו את הכוח הדרוש כדי להתמודד עם הבלתי-נתפס, להתעמת עם הגופות המרוטשות של יקירינו, ולהביא סגירת מעגל למשפחות שמחכות בדאגה לאהוביהם הנעדרים

אברהם בצלאל:  זו המציאות היום-יומית של האנשים יוצאי הדופן הללו

אברהם בצלאל:  הם לא חמושים באפודי מגן – הם חמושים בנחישות ובמחויבות בלתי מעורערת לחובתם הקדושה

אברהם בצלאל:  זיהוי בנסיבות קטסטרופליות כאלו יכול להיות מאתגר להחריד

אברהם בצלאל:  הדנ"א עלול לאכזב אותנו, טביעות האצבע עלולות להיעלם, וסימנים חיצוניים עשויים להיות בלתי ניתנים לזיהוי

אברהם בצלאל:  ובכל זאת, דווקא ברגעים קשים אלה גיבורינו יוצאים לאור

אברהם בצלאל:  הם מעמיקים בפרטים המורכבים של צילומי שיניים, ועובדים ללא לאות כדי להביא ודאות וסגירת מעגל למשפחות הנפטרים

אברהם בצלאל:       אלו לא סתם מתנדבים – הם לוחמי חוסן

אברהם בצלאל:  מאות מהם השאירו את חייהם מאחור כדי לעסוק במלאכה קדושה זו ולפעול ללא לאות מסביב לשעון

אברהם בצלאל:  הם מחפשים ללא הרף אחר הנעדרים, חפצים אישיים שהושארו ברגע המילוט, וכל רמז שיוביל לזיהוי, פיסת ראיה

אברהם בצלאל:  כל סימן הוא צעד נוסף לקראת ריפוי פצע בהבאת סגירת מעגל למשפחה

אברהם בצלאל:       ובכל זאת, לא רק כוח פיזי הם מגלמים אלא גם חוסן נפשי

אברהם בצלאל:  הזוועות שהם נתקלים בהן עלולות לנפץ אפילו את החזקים שבינינו, אבל הם מתמידים, למרות שגם הם בני אדם, והתמונות הללו משאירות צלקות בנשמתם

אברהם בצלאל:  לכן, חובתנו להכיר במלחמה השקטה שהם מנהלים ולדאוג לחוסנם הנפשי בדיוק - -      

ארז מלול: תודה רבה

אברהם בצלאל: - - כפי שאנו מכבדים את חיילינו בשדה הקרב

אברהם בצלאל:  אני מכבד את חיילי זק"א, את מתנדבי 360

אברהם בצלאל:  עבודתם אינה פחותה בחשיבותה, מאבקיהם אינם פחותים

אברהם בצלאל:  עלינו להושיט את תמיכתנו – כבוד היושב-ראש, אני כבר מסיים – כבודנו והכרת תודתנו לגיבורים הללו, שעובדים מאחורי הקלעים ללא לאות

אברהם בצלאל:  בואו ניקח רק רגע כדי לכבד את הגיבורים הנשכחים הללו

אברהם בצלאל:  המלחמה עשויה להביא הרבה גיבורים לאור, אבל אל נשכח את גיבורי החושך – לוחמי זק"א, שנלחמים בקרבות - -      

ארז מלול: תודה רבה, תודה רבה

אברהם בצלאל: - - הרחק מאור מהזרקורים

אברהם בצלאל:  תודה רבה, אדוני היושב-ראש

ארז מלול: תודה רבה

ארז מלול:  חבר הכנסת יצחק פינדרוס

יצחק פינדרוס: אדוני היושב-ראש, כבוד השר, השרים, חברי הכנסת, דבר ראשון אני רוצה להודות לך, אפרת רייטן מרום, על היוזמה

יצחק פינדרוס:  בתוך החושך שנכנסנו אליו לפני חמישה שבועות, החושך האנושי, התמונות שאנחנו רואים ממול, הברבריות, חוסר האנושיות, פראי האדם בני השפחה, ההתנהלות - -       

ארז מלול: מנהלי הסיעות, רגע, רגע, שנייה

ארז מלול:  דניאל, בוא

ארז מלול:  חבר הכנסת סימון, בבקשה

יצחק פינדרוס: - - הצביעות הבין-לאומית, יוצאת קרן אור של עם שמקדש את החיים, עם שמכבד את המתים, של אותם אנשים שבאמת מאותה השבת יצאו במסירות נפש, 24 שעות ויום אחרי יום, וראו את המראות הכי מזעזעים שאפשר לתאר לעצמנו בשנים האחרונות – אני לא יודע מתי ראו מראות כאלה

יצחק פינדרוס:  כל מי שסייר באיזשהו מקום ביישובים האלה ראה את המראות האלה

יצחק פינדרוס:  אותם מתנדבים, מאות מכל הארגונים – זק"א ישראל, זק"א תל אביב, 360 – כל המתנדבים האלה יצאו באמת במסירות נפש

יצחק פינדרוס:       אנחנו צריכים לזכור שיש לקונה כאן, אדוני השר, בנושא הטיפול הנפשי, ואתה מודע לזה גם כיושב-ראש הוועדה לשעבר וגם היום כשר

יצחק פינדרוס:  אתה מודע לזה שיש לקונה במדינת ישראל בנושא הטיפול הנפשי

יצחק פינדרוס:  האנשים האלה שנחשפו לאותן זוועות והיו באותם דברים חייבים את הסיוע

יצחק פינדרוס:  הארגונים האלה עמדו באמת בחזית של קדושת המת – לקדש, לאסוף ולכבד כל אחד ואחד – הם עמדו בחזית הזאת, והאנשים האלה חייבים, חייבים את הסיוע שלנו, חייבים שנעמוד לצידם

יצחק פינדרוס:      איפה שהמדינה נכשלה – והמדינה נכשלה, אסור להסתיר את זה – איפה שהחברה האזרחית נכנסה אליו היום; אחרי אותם שבועות – להתעשת כמדינה ולתת לאותם אנשים את הסיוע

יצחק פינדרוס:  להסתכל לאנשים האלה בעיניים, לבוא ולראות במה אפשר לסייע להם ולעזור להם, גם בנושא הנפשי, גם בנושא התקציבי ובכלל בטראומה שהאנשים האלה חוו בימים האלה

יצחק פינדרוס:  כולנו צריכים להוקיר אותם, להודות להם, אבל גם לעמוד לצידם בימים האלה

יצחק פינדרוס:  תודה רבה

ארז מלול: תודה רבה

ארז מלול:  חברת הכנסת לימור סון הר מלך

לימור סון הר-מלך: אדוני היושב-ראש, כנסת נכבדה, ראשית אני מבקשת לומר פרק תהילים

לימור סון הר-מלך:  יש לנו מידע שלפיו חיילינו נמצאים כרגע בקרבות עזים בבית החולים שיפא

לימור סון הר-מלך:  אז אני רוצה לומר פרק תהילים: "שיר המעלות ממעמקים קראתיך ה'

לימור סון הר-מלך:  אדני שִׁמְעָה בקולי תהיינה אזניך קַשֻּׁבות לקול תחנוני

לימור סון הר-מלך:  אם עֲו‍ֹנוֹת תשמר יה ה' מי יעמד

לימור סון הר-מלך:  כי עמך הסליחה למען תִּוָּרֵא

לימור סון הר-מלך:  קויתי ה' קותה נפשי ולדברו הוחלתי

לימור סון הר-מלך:  נפשי לאדני משמרים לבֹּקר שמרים לבֹּקר

לימור סון הר-מלך:  יחל ישראל אל ה' כי עם ה' החסד והרבה עִמו פדוּת: והוא יפדה את ישראל מכל עֲו‍ֹנֹתָיו" בעזרת השם, שיהיו לנו בשורות טובות במהרה

לימור סון הר-מלך:      אדוני היושב-ראש, כנסת נכבדה, לפני כשבועיים, כשהוקרן סרט הזוועות בכנסת, התלבטתי רבות אם להיכנס

לימור סון הר-מלך:  מצד אחד, הנפש שלי ביקשה לשמור על עצמה, להגן עוד קצת על תמימותה; מצד שני, תפקידי כנבחרת ציבור הוא להישיר מבט, לא לברוח, לא להתעלם, להכיר את כל מה שעברו אחינו בדרום, ולקבל החלטות מתוך ידיעה והכרה צלולה של מי האויב ודרכי פעולותיו המפלצתיות

לימור סון הר-מלך:  "זכר את אשר עשה לך עמלק, אשר קרך בדרך

לימור סון הר-מלך:  ואתה עיף ויגע ולא יָרֵא אלוהים"

לימור סון הר-מלך:  זכור ולא תשכח

לימור סון הר-מלך:  ואז מגיעה הדרישה של: "מחה תמחה את זכר עמלק"

לימור סון הר-מלך:       הדילמה הזו זרקה אותי באחת 20 שנה אחורה, לאותם מוצאי שבת שבהם התקיימה הלווייתו של אהובי שולי

לימור סון הר-מלך:  אני זוכרת איך נסעתי באמבולנס מבית החולים ללוויה, כולי שבורה ומרוסקת, והנפש שלי – היא הרגישה מתה באותם רגעים; אימא לפגה בת יומיים שנולדה בניתוח חירום שלוש שעות לאחר שאביה נרצח, פצועה בגוף ובנפש

לימור סון הר-מלך:  כשהגענו לבית העלמין, ביקשתי לראות את שולי, אמרתי שאני לא מוכנה לקבור אותו לפני שאראה אותו בעיניי

לימור סון הר-מלך:  החברה קדישא, הם מסרבים להראות לי אותו

לימור סון הר-מלך:  לאחר דין ודברים ארוך שבו התעקשתי לראות את שולי והחברה קדישא מסרבים, הגיע ד"ר מתי ארליכמן – שלו אני חייבת תודה גדולה

לימור סון הר-מלך:  ד"ר ארליכמן אמר לי: לימור יקרה, אני ראיתי את שולי, ואני אומר לך שלא כדאי לך לראות אותו

לימור סון הר-מלך:  כדאי לך לזכור אותו איך שהוא היה, את החיוך הרחב, את מאור הפנים, את הטוב שנשפך ממנו

לימור סון הר-מלך:  לא כדאי לך שהתמונה הזו תיצרב בזיכרונך כתמונה האחרונה

לימור סון הר-מלך:  ד"ר ארליכמן צדק

לימור סון הר-מלך:      הימים הללו שבהם אנו נמצאים הם ימים קריטיים עבור בריאות הנפש של עשרות אלפי אזרחים במדינת ישראל – קורבנות הטבח, אלו שנחשפו לזוועה, כוחות החילוץ וההצלה, המטפלים בזירה ובגופות, המתנדבים השונים ועוד ועוד מעגלים שנפגעים, ביניהם משפחות החטופים

לימור סון הר-מלך:  הנתונים מלמדים כי 80% – ואלה נתונים חשובים – מהאנשים שיקבלו טיפול מתאים יצליחו לחזור לחיים שגרתיים, אך ממד הזמן כעת הוא קריטי

לימור סון הר-מלך:  ככל שהטיפול יינתן בסמוך לאירוע, הסיכוי שלו להצליח גדל

לימור סון הר-מלך:  הפרדיגמה של מוקדי המצוקה שאליהם פונים המעוניינים בטיפול חשובה ואף יעילה מאוד בימות שגרה

לימור סון הר-מלך:  אבל כעת אנו חייבים תוכנית אחרת, אנו זקוקים לתוכנית שתפנה אקטיבית לכל אחד ואחת שנפשם נפגעה ותברר איתם כיצד ניתן לסייע להם

לימור סון הר-מלך:  רבים אינם יודעים שנפשם נפגעה, ובשל כך הפגיעה היא של מעגלים רחבים יותר

לימור סון הר-מלך:  כך למשל פנתה אליי אשתו של אחד המתנדבים שטיפל בנרצחי הטבח: איבדתי את בעלי, הילדים שלי איבדו את אבא שלהם, כך היא אמרה לי, בעלי הוא חי מת, הוא אינו יודע שהוא זקוק לטיפול, אך הוא צל אדם

לימור סון הר-מלך:  הוא בקושי מצליח לעשות קידוש, שלא לדבר על כך שהוא נוכח נפקד בכל הקשור לילדים, סיפרה לי אשתו

ארז מלול: תודה רבה

לימור סון הר-מלך: בדיון שיזמתי בוועדת הבריאות, והתקיים בזכות התעקשותו של יושב-ראש הוועדה חבר הכנסת יונתן משריקי, דנה הוועדה במענה הנפשי למתנדבי ועובדי ארגוני ההצלה והחילוץ השונים

לימור סון הר-מלך:  היו שם אנשי זק"א ואנשי איחוד הצלה ומד"א והמשטרה וכיבוי אש וצה"ל על יחידותיו השונות

לימור סון הר-מלך:  כולם הסכימו כי מדובר בדיון קריטי

לימור סון הר-מלך:  בסוף הדיון אמר חיים וינגרטן, מראשי ארגון זק"א, שהדיון הזה נתן לו כל כך הרבה כוח, לדעת שאנחנו מנסים להוריד מעליו את היום הזה, וזה היה ממש תרופה עבורו

ארז מלול: נא לסיים

ארז מלול:  תודה רבה

לימור סון הר-מלך: לצד כל זאת אני חשה אחריות גדולה לומר שישנה סכנה שניצור דיאגנוזה של חברה פוסט- טראומתית

לימור סון הר-מלך:  כך אויבינו רוצים לראות אותנו, חלשים ומרוסקים

לימור סון הר-מלך:  ולכן, גם אם ההתמודדות קשה – והיא קשה מאוד - -     

ארז מלול: תודה רבה

לימור סון הר-מלך: - - וכפי שסיפרתי לכם קודם, אני מכירה אותה ממקור ראשון – עלינו לזכור את נרצחי הטבח כפי שהיו בחייהם, את הטוב בעיניהם, את השמחה שלהם, את ההורים המסורים, את הילדים המתוקים, ורק כך נצליח להשתקם

ארז מלול: תודה רבה

ארז מלול:  חבר הכנסת מאיר כהן, בבקשה

מאיר כהן: אדוני היושב-ראש, חברות וחברי הכנסת, נכבדים – בהצלחה, אדוני – אדוני השר

ארז מלול: תודה

מאיר כהן: האנשים האלה של זק"א הם אנשים עלומים

מאיר כהן:  אנחנו לא מכירים אותם, אנחנו לא מכירים את השמות שלהם, אולי אנחנו מכירים את השמות של המנהלים

מאיר כהן:  אבל כל פעם שאני מסתכל עליהם, אני מסתכל עליהם בהערצה גדולה מאוד

מאיר כהן:  אני מנסה לחשוב, אילולא הם, מי היה עושה את העבודה הזאת? כל פעם שאני רואה את אנשי זק"א, אני אומר לעצמי: קדושים הם

מאיר כהן:  כי אילולא האנשים האלה, מי יכול היה לטפל במלאכת הזיהוי, שגרמה לכל כך הרבה עצבות בכל העם? וכולנו הסתכלנו עליהם כעל הגיבורים של השעה

מאיר כהן:      יש את חיילי וחיילות צה"ל, ואני מברך אותם, בעזרת השם, שיחזרו בשלום מהמלחמה הזאת

מאיר כהן:  ויש עוד הרבה כוחות ביטחון שעוסקים במלחמה הזאת, כל אחד בתחומו

מאיר כהן:  אבל האירוע הטרגי חשף אותנו לאנשים האלה, ש-24 שעות ביממה, יום אחר יום, כשצריך אותם - - -      

ארז מלול: כולל שבת

מאיר כהן: כולל שבתות – כשצריך אותם, הם מגיעים

מאיר כהן:  יש עוד גופים, גם מד"א ועוד גופי הצלה ראויים לחיבוק ענק, אבל העבודה של אנשי זק"א מיוחדת בזה שרק הם יכולים לגעת בזה

מאיר כהן:  כמה ימים אחרי השבת הנוראה הזאת הייתי ביישובי העוטף, והם עדיין טיילו שם, עייפים וסחוטים, וראו את המראות והריחו את הריחות

מאיר כהן:  וכששאלתי אחד מהם: אתה הולך לנוח? הוא אמר לי: אני מדי פעם יוצא וחוזר, אבל אני יוצא עם המראות, אני יוצא עם הריחות ואני חוזר לשם

מאיר כהן:  אבל מה שהפליא אותי, אולי לא הפתיע אבל אתה – זה מופלא בעיניך, אנשים כאלה – הוא הסתכל עליי ואמר לי: אני עושה עבודת קודש

מאיר כהן:  ואכן זאת עבודת קודש

מאיר כהן:  ולכן, בשוך התותחים אנחנו צריכים להביא את האנשים האלה לכאן, וככנסת ישראל לתת להם חיבוק גדול ולהוקיר את תרומתם

מאיר כהן:  תודה רבה

ארז מלול: תודה רבה

ארז מלול:  חברת הכנסת אורית פרקש הכהן – אינה נוכחת; חבר הכנסת דן אילוז – אינו נוכח

ארז מלול:  ישיב על ההצעה כבוד שר הבריאות, חבר הכנסת אוריאל בוסו, בבקשה

הבריאות אוריאל בוסו: אדוני היושב-ראש, עכשיו אני מסתכל – אומנם פעם שלישית שאני עולה לבמה היום, אבל לא בירכתי אותך כיושב-ראש

הבריאות אוריאל בוסו:  זאת הפעם הראשונה שאני רואה אותך על הדוכן

הבריאות אוריאל בוסו:  אז מניסיון – זה אחד התפקידים החשובים כאן בבית, לנהל את ישיבות המליאה

הבריאות אוריאל בוסו:  ברוך השם, אני שמח, אני רואה שאתה עושה את זה בחן ובנועם מיוחד

הבריאות אוריאל בוסו:  נעשה ברכה גם כן להצלחת חיי צה"ל, אם כבר: שהכול נהיה בדברו

ארז מלול: תודה רבה, למדתי ממך הרבה, כבוד להחליף אותך

הבריאות אוריאל בוסו: אדוני היושב-ראש, חבריי חברי הכנסת, חברות הכנסת שהעלו את ההצעה החשובה הזאת – אפרת, לצערנו, אני אומר, נחשפנו לפעילות של זק"א דווקא מהחושך הקשה הזה שמדינת ישראל נכנסה אליו ב-7 באוקטובר

הבריאות אוריאל בוסו:  כמתנדב זק"א ותיק, למעלה משני עשורים, אנשים לא מודעים שלפעמים אתה באמצע סעודת שבת, יוצא לאירוע וחוזר אחרי שעתיים-שלוש, ואף אחד לא יודע מה ראית בדרך

הבריאות אוריאל בוסו:  אני יכול לספר על עצמי, כשהייתי כונן, כחובש, נסעתי לפיגוע בדיזינגוף, של קו 5

הבריאות אוריאל בוסו:  ראיתי כמה דברים בחיים שלי אבל כשהגעתי לשם קיבלתי בלאק, הבנתי שזה משהו מעל

הבריאות אוריאל בוסו:  הסתובבתי ולא יכולתי לטפל בזירה

הבריאות אוריאל בוסו:  אחר כך הסתבר לי שאני צריך כמה שיחות

הבריאות אוריאל בוסו:       ביקרתי לפני שלושה שבועות, שבועיים וחצי, בבית החולים, את מוטי בוקצ'ין, ממפקדי זק"א הבכירים, דובר זק"א, כשהוא התמוטט

הבריאות אוריאל בוסו:  ערב לפני כן רואים אותו שר בערב שירה

הבריאות אוריאל בוסו:  בלילה אשתו קלטה שמשהו לא טוב איתו והצילה אותו

הבריאות אוריאל בוסו:  אמרתי לו: מוטי, מה קרה לך? אנחנו ראינו דברים בחיים

הבריאות אוריאל בוסו:  הוא אמר לי: אוריאל, ראיתי, והייתי באסון מירון, חשבתי שראיתי את סוף העולם

הבריאות אוריאל בוסו:  מסתבר שזה אפס קצהו, מה שהיה באסון מירון, לעומת מה שאני רואה בתקופה האחרונה

הבריאות אוריאל בוסו:  וגם הלב שלו קרס

הבריאות אוריאל בוסו:  וככה זה אצל כולם

הבריאות אוריאל בוסו:  ביקרתי במחנה שורה בתקופה האחרונה, אפילו עוד לפני שנכנסתי לתפקידי כשר אלא כיושב-ראש ועדת הבריאות

הבריאות אוריאל בוסו:  ואני פוגש שם אנשים, לא רק זק"א, את כל עובדי הרבנות הצבאית, פיקוד העורף ואפילו עובדי משרד הפנים ועובדי משרד הבריאות, משרד הדתות, כל שרשרת התפעול שם, שנחשפו למחזות ולמראות שהלב לא יכול לדמיין אותם

הבריאות אוריאל בוסו:  וכפי שציינת מתנדבי זק"א, גם בימים הללו – זה נקרא: מזדכים על הבתים

הבריאות אוריאל בוסו:  גמרו לקחת, ועכשיו חזרו לקיבוצים ומנקים בית-בית, ידית-ידית, דלת-דלת, חלון-חלון, בשביל לקדש, לנקות את הבית, אבל בשביל שגם הדם הזה – כי כתוב בתורה "הדם הוא הנפש" – שיגיע לקבר ישראל

הבריאות אוריאל בוסו:  זאת עבודה שאי-אפשר להסביר אותה

הבריאות אוריאל בוסו:  כשמסתכלים עלינו בעולם, לא מבינים

הבריאות אוריאל בוסו:  לא מבינים

הבריאות אוריאל בוסו:  כשאנחנו מגיעים אפילו לתאונת דרכים, באים, סופגים את הדם מהרצפה – קח חול, תשטוף

הבריאות אוריאל בוסו:  אבל זה העם היהודי, יש לנו תורה, ואנחנו מקדשים את קדושת המתים כמו קדושת החיים

הבריאות אוריאל בוסו:      אז כן, אכן, ארגון זק"א הוקם בשנת 1989, ומתנדביו מטפלים במקרי מוות בלתי טבעי בשגרה ובחירום, עושים עבודת קודש, מסייעים למשטרה וצוותי ההצלה בזיהוי קורבנות אסון והבאת גופותיהם לקבורה

הבריאות אוריאל בוסו:       צריך לזכור שנכון להיום ישנם שלושה ארגוני סיוע שעוסקים במלאכת קודש זו: ארגון זק"א ירושלים – איתור חילוץ והצלה, שמונה כ-1,350 מתנדבים, לפחות מהמספרים שיש לי

הבריאות אוריאל בוסו:  אגב, בזירה עצמה אני יודע שמטפלים בשגרה 800 מתנדבים, הקשים, שנכנסו ויצאו; הם מעניקים טיפול לחמישה מחוזות של המשטרה

הבריאות אוריאל בוסו:  ארגון זק"א תל אביב מונה כ-400 מתנדבים ומעניק את השירות במחוז תל אביב, ויחידה 360, מערך הסיוע הלאומי, אינה חלק מארגון זק"א אבל נותנת גם היא מענה לטיפול בזירות אסון, ואף היא הייתה בקיבוצים

הבריאות אוריאל בוסו:       כפי שנכח כל הציבור במדינה, לאחר אירועי הטבח בשבת 7 באוקטובר מתנדבי ארגונים אלו נרתמו למאמץ הלאומי

הבריאות אוריאל בוסו:  אגב, הם פעלו גם בשבתות, הם פעלו בחג, עשו הכול בלי שום משים, למרות שמדובר בחלק מהדברים של מתים, אבל חשבו, הייתה שם גם הצלת חיים

הבריאות אוריאל בוסו:  הם פעלו ופועלים ללא לאות בתחום מורכב וקשה מלכתחילה

הבריאות אוריאל בוסו:  הזוועות שאליהן נחשפו המתנדבים, היקפן ומשך העבודה אשר לו הם נדרשים הינם חסרי תקדים

הבריאות אוריאל בוסו:       על אף ההתמודדות המורכבת והיום-יומית בטיפול באירועים ומראות קשים בשגרה, לארגונים אלו לא קיים מערך חוסן מובנה – דרך אגב, בשגרה לא קיים מערך חוסן מובנה, והם נמצאים וחוזרים ועושים הרבה גיבוש, שזה כולל מתן תמיכה, מענה נפשי וחיזוק המשאבים – מערך שמאפשר לעוסקים במלאכה התמודדות יום-יומית, בוודאי באירוע כל כך קשה, וכמובן בריאות, רווחה נפשית ותפקוד פסיכולוגי, חברתי ומשפחתי בחיי היום-יום לאחר האירוע

הבריאות אוריאל בוסו: כמובן, מתנדבי ארגון זק"א תל אביב וארגון 360 קיבלו ממשרד הבריאות מענה רגשי ראשוני דרך מרכז אלה, מרכז טיפולי המעניק עזרה נפשית במצבי אובדן וטראומה

הבריאות אוריאל בוסו:  המענה התבסס על פנייה יזומה של המתנדבים למענה טיפולי של עד שלושה מפגשים

הבריאות אוריאל בוסו:  דרך אגב, לאחר החלטה במשרד פניתי ישירות למנכ"לי הארגונים הללו והודעתי להם שהמשרד החליט לפרוס מעטפת על הפעילות ועל ההתנדבות שלהם

הבריאות אוריאל בוסו:  ועכשיו הבנו – לאור כל העניין הזה הוקם צוות חשיבה במשרד ראש הממשלה

הבריאות אוריאל בוסו:  נמצא פה גם כן השר הממונה על הביטוח הלאומי, השר בן צור, גם שר הרווחה ביחד – כל המשרדים שהחליטו, והוא הקצה 60 מיליון ש"ח במשרד לתת לעמותות הללו

ארז מלול: יישר כוח, השר בן צור

הבריאות אוריאל בוסו: חלק גדול מזה ילך למתן תמיכה נפשית

הבריאות אוריאל בוסו:  משרד הפנים בראשות השר ארבל, שבשנה הוא נתן – כי בסוף מדובר בפינוי אוכלוסייה, בטיפול באוכלוסייה, מה שעושה זק"א, וזה חונה תחת משרדו

הבריאות אוריאל בוסו:  כפי שהוא בישר השבוע, הוא הקצה השנה והעלה 10 מיליון ש"ח לארגון זק"א בשביל שבתוך הכסף הזה גם כן יהיה אפשר לתת מענה רגשי

הבריאות אוריאל בוסו:  משרד הבריאות כמובן יתכלל את הנושאים הללו, המקצועיים

הבריאות אוריאל בוסו:      כפי שנאמר, אנחנו נוודא שאף אחד לא יישאר, והפעם הפניות שלנו הן גם פניות יזומות

הבריאות אוריאל בוסו:  אנחנו לא נחכה שיבואו ויגידו: יש לנו בעיה

הבריאות אוריאל בוסו:  אנחנו פשוט ביקשנו את הרשימות של כל מי שנחשף גם במחנה שורה, מי שנחשף לקיבוצים ופעילות שעשה והיה גם במסיבה והלאה – אנחנו נזמין פנייה אליהם, ויקבלו טיפול

הבריאות אוריאל בוסו:      כפי שאמרתי, אני שמח שהעליתם את זה

הבריאות אוריאל בוסו:  אני מאמין שעדיין יש לנו מה לשפר ובמה להשתפר בנושא הזה, כי אנחנו פועלים ומגבשים תוכניות

הבריאות אוריאל בוסו:  זה אירוע שנכפה על כולם בלי שום הכנה בממדים הרבה יותר גדולים

הבריאות אוריאל בוסו:  אם אתם רוצים שאני אסבר לכם את האוזן, יצרנו קשר בנושא בריאות הנפש עם מי שגיבש את התוכנית בארצות הברית הגדולה לאחר 11 בספטמבר, אסון התאומים, והתייעצנו איתו אם להביא גם לכאן את התוכנית, ואנחנו מחליפים איתו רעיונות

הבריאות אוריאל בוסו:  אבל בסוף לכמה אנשים הוא נתן טיפול? ל-80,000 איש

הבריאות אוריאל בוסו:  אמריקה הגדולה, היו 3,500 הרוגים, זה היה האסון האזרחי הכי גדול שלהם, מדינה של 200 ומשהו מיליון אזרחים; אנחנו קיבלנו מכה של כמעט 1,300 – לא יודע כמה, לפי המספרים האחרונים – במדינה של 10 מיליון תושבים, ואם לא היינו יכולים לתת טיפול ל-10 מיליון אזרחים, שכולם בסוף חוו משהו וחווים – אבל ודאי שהמספרים שלנו עצומים במאות אלפים, ועם זה אנחנו מתמודדים

הבריאות אוריאל בוסו:  כמובן, נוודא שכל מתנדבי זק"א יקבלו, אם זה דרך הקואליציה הישראלית לטראומה, כי שם יש להם מבחני תמיכה, או ישירות מהמשרד – אבל שכולם יקבלו את הטיפול הנדרש

ארז מלול: תודה רבה

אפרת רייטן: ומה לגבי החודש שהם לא עובדים בו? הרי הם לא עובדים כבר חודש

אפרת רייטן:  הם מתנדבים חודש שלם

אפרת רייטן:  מישהו צריך לעזור להם, אפילו במימון של לחיות את - - -     

ארז מלול: זה לא התחום - - -     

הבריאות אוריאל בוסו: קודם כול, השאלה שנשאלתי הייתה בנושא הטיפול הנפשי

הבריאות אוריאל בוסו:  אבל השר יואב בן צור כאן, אני חושב שהוא גם כן – ישנה כרגע הצעת חוק שמגבשים לגבי המתנדבים, להכליל את הארגונים הללו כארגונים לאומיים במדינת ישראל, והוא חלק מזה

הבריאות אוריאל בוסו:  ואז באופן אוטומטי כל מה שנותנים לו מענה – כמו חיילי מילואים: מי שהיו שם בהתנדבות, יוכלו לקבל מענה

הבריאות אוריאל בוסו:  אם זה יתוקן רטרואקטיבית או לא – אני לא יודע

הבריאות אוריאל בוסו:       ודאי שיש - -      

אפרת רייטן: - - -     

ארז מלול: תודה רבה

ארז מלול:  חבר הכנסת סימון, רוצה להשיב על תשובת השר?     

הבריאות אוריאל בוסו: אחרי תשובת השר - - -     

סימון מושיאשוילי: בסדר גמור

סימון מושיאשוילי:  אפשר?     

ארז מלול:  טוב, אפשר מהצד

ארז מלול:  כן, בקצרה

סימון מושיאשוילי: תודה, אדוני סגן היו"ר, חבריי, לאחר אותו יום נורא שפקד את המדינה הארגונים והעמותות כולם התגייסו, כל אחד בתחומו שלו

סימון מושיאשוילי:  רוח ההתנדבות פשטה בכל רחבי הציבור

סימון מושיאשוילי:  באחד הראיונות שמעתי את אחד האבות השכולים, אב שכול שאומר ככה – זה מחריד מעט, אבל: אני שמח שמצאו את הבן שלי מת, ככה הוא אמר

סימון מושיאשוילי:  הוא שמח שמצאו את הבן שלו מת

סימון מושיאשוילי:  תוך כדי הריאיון רואים את עובדי זק"א בקיבוץ בארי באיסוף, בעבודת השטח שלהם; ארגון זק"א, שפעל ופועל לאיסוף חלקי הגופות על מנת שיהיה להורים, למשפחה, את הקבר, הציון, להשתטח, להתפרק, לבכות עליו

סימון מושיאשוילי:  לוחמי זק"א – כן, הם לוחמים כפשוטם, ממש לוחמים – כל אחד מהמתנדבים נושא איתו מטען שבלתי אפשרי לתאר, מראות קשים ביותר, זוועות ומראות איומים ונוראים

סימון מושיאשוילי:  כשהם חוזרים לביתם – אני שוחחתי עם לא מעט מהם – כל אחד מהם מגיע, מתפרק בביתו

סימון מושיאשוילי:  הנפש שלו מתפרקת אחרי כל המטען שהוא צבר באותו יום

סימון מושיאשוילי:      חבריי וחברותיי, כמדינה מוטלת עלינו החובה לתת להם את המעט שאנחנו עוד יכולים לתת להם בזכות ההירתמות שלהם, כאשר בזכותם ללא מעט משפחות שכולות קיים קבר להתפרק עליו

ארז מלול: תודה רבה

הבריאות אוריאל בוסו: תודה רבה

הבריאות אוריאל בוסו:  חבר הכנסת סימון, כפי שפירטתי כאן באריכות לגבי כלל המתנדבים, אנחנו בעצמנו יזמנו גישה ובקשה לרשימה של כל מי שהיה

הבריאות אוריאל בוסו:  משרד הבריאות לקח עליהם חסות בנושא בריאות הנפש, ואני יודע שיש יוזמות גם בנושא הכלכלי, להגדיר אותם כארגון מוסדר, ונקווה שבאמת – זה מסוג היוזמות שעם ישראל נחשף אליהן בעיתות צרה ומצוקה, אבל ארגון זק"א והארגונים האלה עושים עבודת קודש במהלך כל השנה

הבריאות אוריאל בוסו:  זה משהו שאי-אפשר לכמת ולהסביר ולהעריך

הבריאות אוריאל בוסו:  אנשים בשעת צרה מכירים את זה

הבריאות אוריאל בוסו:  אנחנו באמת מחזקים את ידיהם ומודים להם בשם כל אזרחי מדינת ישראל

הבריאות אוריאל בוסו:  תודה רבה, אדוני

ארז מלול: אני שואל את המציעים, האם אתם מסתפקים בתשובת השר, או שרוצים להעביר את זה לדיון בוועדה?     

אפרת רייטן: אני חושבת שכדאי שנקדם את זה בוועדה

אפרת רייטן:  אפשר - - -     

ארז מלול: חבר הכנסת אברהם בצלאל?     

הבריאות אוריאל בוסו: איזו ועדה? באיזה עניין? בעניין כלכלי, בעניין בריאותי?     

ארז מלול: יש פה מורכבות

אפרת רייטן: אני חושבת שצריך לשים אותו ביחד - - -     

ארז מלול: או ועדת בריאות או ועדת - - -     

הבריאות אוריאל בוסו: לא, יש ועדת עבודה ורווחה בנושא הכלכלי או בנושא ועדת הפנים, יגדירו אותם כארגון, או ועדת בריאות, אבל ועדת בריאות כבר דנה בנושא בריאות הנפש

הבריאות אוריאל בוסו:  את רוצה ספציפית על זק"א - - -     

אפרת רייטן: אני חושבת - - - לא תהיה מתאימה לזה - - -     

הבריאות אוריאל בוסו: אני לא מתנגד

ארז מלול: לא היו דיונים בוועדה?     

הבריאות אוריאל בוסו: היה דיון בנושא בריאות הנפש

הבריאות אוריאל בוסו:  לא יודע אם ספציפית – לדעתי, היה גם על זק"א

אפרת רייטן: שנייה, חברים

אפרת רייטן:  הנושא של הבריאות נדון עכשיו בוועדת הבריאות

אפרת רייטן:  היות שאנחנו רוצים לקחת את זה קומה אחת למעלה ולהסדיר את זה, זה צריך להיות בוועדת הפנים, כדי שאפשר יהיה להסדיר את זה

הבריאות אוריאל בוסו: זה ועדת העבודה והרווחה

הבריאות אוריאל בוסו:  יש כאן שתי נקודות, יש כאן שני היבטים: היום, למשל, ארגון זק"א חונה תחת משרד הפנים, כי מדובר במערך

הבריאות אוריאל בוסו:  אם אתה רוצה להגדיר אותם כארגון לאומי אזרחי, אני לא יודע מה - - -      

ארז מלול: מה אתם רוצים, המציעים?     

אפרת רייטן: הפנים

ארז מלול: אני אשמח

ארז מלול:  אני חבר בוועדת הפנים, ממלא מקום של הרב יעקב אשר

ארז מלול:      טוב, אז נעבור להצבעה

ארז מלול:  חברי הכנסת, נעבור להצבעה על העברת ההצעה לדיון בוועדת הפנים

ארז מלול:  ההצבעה תהיה אלקטרונית

ארז מלול:  אנא תפסו את מקומותיכם

ארז מלול:  אני מתחיל את ההצבעה

ארז מלול: בעד ההצעה להעביר את הנושא לוועדה – 6 

ארז מלול: נמנעים – אין 

ארז מלול: שישה בעד, אין מתנגדים

ארז מלול:  אני קובע כי ההצעה תועבר לדיון בוועדת הפנים

ארז מלול:  תודה רבה

ארז מלול: [נספחות

ארז מלול: ]     

ארז מלול: חברי הכנסת, הנושא הבא על סדר-היום: החלטת ועדת חוקה, חוק ומשפט בעניין פיצול הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023

ארז מלול:  אני מזמין את יושב-ראש ועדת החוקה, חוק ומשפט, חבר הכנסת שמחה רוטמן, להציג את החלטת הוועדה

ארז מלול:  בבקשה

חוק ומשפט):  תודה רבה, אדוני היושב-ראש

חוק ומשפט):  לפני שאציג את החלטת ועדת החוקה, אני רוצה גם להתייחס לדיון הקודם בקצרה וגם להגיד דברים בקשר לארגון זק"א, אז אני אומר את זה באמת במשפט: מי שראה את הדברים שמתנדבי הארגון הזה עברו ועשו, בין בשטח, בין במתקן החללים בשורה, באמת במסירות נפש שאי-אפשר לתאר – אנחנו כמדינה חייבים לעזור ולסייע לארגון הזה בכל דרך בכל צורה

חוק ומשפט):  מסירות הנפש של אנשי זק"א בנושא הזה, כולל העמדה של עצמם בסיכון חיים של ממש למען המטרה הכל-כך חשובה שהיא פיקוח נפש של כלל ישראל, ראויה לכל הערכה והערצה

חוק ומשפט):  אני מודה למציעים ולממשלה על הצעדים שנקטו וינקטו בעניין זה

חוק ומשפט):  תודה

חוק ומשפט):      אציג בקצרה את החלטת הוועדה – החלטת הוועדה לפיצול הצעת החוק בעניין היוועדות חזותית

חוק ומשפט):  יש הוראה של תקנות שעת חירום שפוקעת הלילה – ולכן גם הצורך והדחיפות בחקיקה ובפטור מחובת הנחה שוועדת הכנסת אישרה – בנושא קיום דיונים בהיוועדות חזותית

חוק ומשפט):  ההסדר הזה הוא הסדר שהוא חריג מאוד מאוד גדול לכלל שקיים בנושא הזה של דיון בנוכחות העצור

חוק ומשפט):  כאשר הגיעה אלינו הצעת החוק הממשלתית, שקבעה הסדרים נרחבים להיוועדות חזותית גם לאסירים פליליים רגילים, גם לאסירים ביטחוניים ועוד, חברי הוועדה כולם, קואליציה ואופוזיציה, הביעו את התנגדותם להסדר הרחב והנרחב הזה, ויש צורך בעוד עבודה יסודית ומקיפה שתסדיר גם במקרי חירום קשים את המנגנון של היוועדות חזותית

חוק ומשפט):  לוועדה עוד נותרה עבודה רבה בעניין זה

חוק ומשפט):       אולם, עקב פקיעת תקנות שעת החירום החליטה הוועדה לפצל את הסעיף העוסק בביטול תקנות שעת החירום וקביעת הסדר למשך תקופה של חודש שיעסוק אך ורק באסירים הביטחוניים, שאותם לא יביאו לפני שופט אלא יעשו את הדיונים הנצרכים בעניינם בהיוועדות חזותית

חוק ומשפט):  כמובן שההסדר איננו כולל בתוכו את מה שמכונה האסירים שמוחזקים לתקופות ארוכות יותר מכוח הלחימה, העזתים שנתפסו

חוק ומשפט):  האנשים האלו לא נמצאים בהסדר

חוק ומשפט):  זה לא חל לעניינם, כי עליהם יש הסדר אחר בתקנות שעת חירום שחלות

טלי גוטליב: - - -     

חוק ומשפט): לכן ההסדר איננו בעניינם, אלא מדובר על האסירים הביטחוניים הרגילים

חוק ומשפט):  ההישג המשמעותי שדרך העבודה הזאת של הוועדה יצרה הוא שבעזרת השם החל משבוע הבא האסירים הפליליים הרגילים במדינת ישראל יחזרו למצב הרגיל, עד שיוסדר תיקון אחר בעניינם

חוק ומשפט):  אבל הם יחזרו למצב הרגיל ויזכו לכל הדיונים שהם זכאים להם על פי חוק

חוק ומשפט):  הדבר הזה נעשה בעקבות התגייסות של כל משרדי הממשלה, בעקבות הדרישה של חברי הכנסת מכל הסיעות להחזיר את האסירים הפליליים למצב הרגיל ולמקד את הסדר ה-VC לאסירים הביטחוניים בלבד

חוק ומשפט):  בעניין זה הוצגה גם חוות דעת חסויה לוועדה, ומכאן הצורך

חוק ומשפט):      אני מבקש מהכנסת לאשר את החלטת הפיצול המונחת על שולחנה

חוק ומשפט):  צריך להקריא את הטקסט שלה ממש או שלא חייבים?      

ארז מלול: עדיף

חוק ומשפט): עדיף? יש אותו? יש טקסט? אני אקריא את הטקסט המדויק של ההחלטה, אבקש את אישור הוועדה:     החלטה בדבר פיצול הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023, לפי סעיף 84(ב) לתקנון הכנסת

חוק ומשפט):  על פי הצעת ועדת החוקה, חוק ומשפט, מחליטה הכנסת – אם יאושר, כמובן – לפי סעיף 84(ב) לתקנון הכנסת, לאשר את החלטת הוועדה לפצל את הצעת החוק להצעות חוק נפרדות, כך שחלק אחד מההצעה יכלול את סעיף 47 וחלק אחר מההצעה יכלול את יתר הסעיפים

חוק ומשפט):  אבקש מהכנסת לאשר את ההחלטה

חוק ומשפט):      בטרם ארד מהדוכן, אדוני היושב-ראש, אני רוצה לומר דברים שאמרתי בסיום הדיון היום בוועדה על הצעת החוק כולה – לא, על החלק המפוצל שיגיע מאוחר יותר לדיוני הוועדה

חוק ומשפט):  הגיעו אלינו לדיון בוועדה בתחילת השבוע נציגי משפחות החטופים ודרשו וביקשו מאיתנו, בצדק מוחלט, שנעשה כל שביכולתנו כדי לוודא שכלל החטופים מושבים למשפחותיהם

חוק ומשפט):  אני אמרתי בדיון הוועדה שאני מתכנן לדרוש הסברים ברורים, כי בעיניי, ולמיטב ידיעתי בעיני רבים אחרים, הכנסת דלק וסיוע הומניטרי לרצועה בזמן שחמאס לא זו בלבד שלא מביא אות חיים או משחרר חטופים כפי שמטרות המבצע הוגדרו אלא ממשיך ומתעלל במשפחות החטופים ודרכם בחברה הישראלית כולה – בעיניי לא מקדמת את המטרה הזו של שחרור כלל - -     

טלי גוטליב: בושה וחרפה - - - שלום לעזה

חוק ומשפט): - - החטופים והכרעת החמאס, שזה הדבר שכולנו מגויסים במלוא הדרך ובמלוא המרץ בעדו

ארז מלול: תודה רבה

טלי גוטליב: בושה וחרפה

טלי גוטליב:  מתביישת - - - החטופים - - -     

חוק ומשפט): אני אדרוש בעניין זה הסברים

חוק ומשפט):  הדבר הזה חייב להיות מטרת-העל של כולנו, שחרור מלא של כל החטופים והימנעות מכל פעולה שמרחיקה את היום הזה, כגון הכנסת דלקים

טלי גוטליב: - - -     

חוק ומשפט): תודה רבה, אדוני היושב-ראש

חוק ומשפט):  אני מבקש לאשר את הצעת ההחלטה של הוועדה

ארז מלול: תודה רבה, חבר הכנסת שמחה רוטמן

ארז מלול:      נעבור לדיון אישי

ארז מלול:  ראשון הדוברים, חבר הכנסת עמית הלוי – אינו נוכח

ארז מלול:  חבר הכנסת אבי מעוז, בבקשה

ארז מלול:  שלוש דקות

אבי מעוז: אדוני היושב-ראש, כנסת נכבדה, ראשית, ברכותיי

אבי מעוז:  בהצלחה

ארז מלול: תודה

אבי מעוז: מאז תחילת המלחמה אני משתדל מאוד לא לעסוק בביקורות ובדברים שיחלישו את החוסן הלאומי, שכל כך נצרך בשעת מלחמה

אבי מעוז:  אבל יש דברים שלמולם אי-אפשר לשתוק

אבי מעוז:  במדינת ישראל ישנו תאגיד שידור ציבורי

אבי מעוז:  התאגיד הוא אומנם גוף עצמאי מבחינת התכנים שמשודרים בו, אך כשמו כן הוא – תאגיד ציבורי, שממומן מתקציבה של מדינת ישראל

אבי מעוז:  בשבוע האחרון משודרת בתאגיד סדרה חדשה

אבי מעוז:  כך שמה: באין מדינה – יש אזרחים

אבי מעוז:  הסדרה, כפי שמופיע בפתיחתה, עוסקת באזרחים שממלאים את החלל שהותירה מדינה לא מתפקדת מאז פרוץ המלחמה

אבי מעוז:  על ההתנדבות של כל האזרחים אין מילים וכולנו מלאי הערכה והערצה, אבל במה בעצם עוסקת הסדרה? ביצירת תודעה שמדינת ישראל אינה קיימת

אבי מעוז:  גם נסראללה טען כך כשהשווה את המדינה לקורי עכביש

אבי מעוז:  פשוט לא להאמין

אבי מעוז:  יש כאן נזק בלתי נתפס, הרס התודעה הלאומית בזמן מלחמה, חיזוק האויב בשדר החלטי שהמדינה שמולו לא מתפקדת ואף מתפרקת

אבי מעוז:  ואני שואל אתכם ברצינות: זה מה שאנחנו צריכים עכשיו, להכניס לתודעה שאין מדינה?     אדוני היושב-ראש, תקציב תאגיד השידור הציבורי לשנים 2023–2024 עמד על הרבה יותר ממיליארד שקל מתוך תקציב המדינה

אבי מעוז:  אני מציע להחיל על התאגיד את המאמר "נאה משדר – נאה מקיים"

אבי מעוז:  כלומר, באין מדינה – יש אזרחים, ואם כן, יתכבדו נא האזרחים להיכנס תחת המדינה גם בהקשר של תקציב התאגיד, שהרי לשיטתם אין מדינה, ותקציב התאגיד יופנה כולו למאמץ המלחמתי עד לסיום המלחמה, בדיוק כפי שאני הפניתי את משאבי הרשות לזהות לאומית יהודית שתחת אחריותי למאמץ המלחמתי עד לסיום המלחמה

אבי מעוז:       לאחר המלחמה נוכל לבחון מחדש אם בכלל יש צורך בגוף הזה, שהרייטינג של מהדורת החדשות שלו הוא באופן עקבי הנמוך ביותר מבין ערוצי הטלוויזיה

אבי מעוז:  אולי הגיע הזמן שאנשי התאגיד יפנימו מי היד שמאכילה אותם, ושהם אמורים לשרת את האינטרס של הציבור הישראלי ולא של אג'נדות כאלה או אחרות

אבי מעוז:  תודה רבה

ארז מלול: תודה רבה לחבר הכנסת אבי מעוז

ארז מלול:  חבר הכנסת שמחה, רוצה לסכם או שנעבור להצבעה? נעבור

ארז מלול:        אז נעבור להצבעה

ארז מלול: בעד ההצעה – 7 

ארז מלול: נמנעים – אין 

ארז מלול: שבעה בעד, שני מתנגדים

ארז מלול:  אני קובע כי החלטת ועדת חוקה, חוק ומשפט בעניין פיצול הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023, התקבלה

ארז מלול: הודעה לסגנית מזכיר הכנסת, בבקשה

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק הענקת אזרחות כבוד לחללי מערכות ישראל, התשפ"ד–2023, שהחזירה ועדת הפנים והגנת הסביבה

ראדה חסייסי: [רשומות (הצעות חוק, חוב' מ/1679)

ראדה חסייסי: ] 

ארז מלול: תודה רבה

ארז מלול:  נעבור להצעת חוק התגמולים לנפגעי פעולות איבה (הוראת שעה – חרבות ברזל) (מינוי רופא מוסמך), התשפ"ד–2023, בקריאה ראשונה

ארז מלול:  אני מזמין את שר העבודה יואב בן צור להציג את הצעת החוק

ארז מלול:  בבקשה, לרשותך עשר דקות

יואב בן צור: אדוני היושב-ראש, ראשית, ברכות

ארז מלול: תודה רבה

יואב בן צור: פעם ראשונה שאני פה כשאתה מכהן כיושב-ראש, תעלה ותצליח ותביא כבוד למי ששלח אותך

יואב בן צור:       מכובדי השר, חבריי חברי הכנסת, במתקפת טרור אכזרית ביום השבת, יום שמחת תורה, נרצחו מאות אזרחים, לרבות אנשי כוחות הביטחון השונים

יואב בן צור:  נפצעו אלפים, ומאות אזרחים, לרבות חיילים, נחטפו לרצועת עזה, מוחזקים שם כבני ערובה, ואנחנו רואים את תמונותיהם פה ביציע האורחים

יואב בן צור:  אנחנו מתפללים שבמהרה, בעזרת השם, כולם יחזרו לביתם בריאים ושלמים, בגופם ובנפשם

יואב בן צור:  ישנם נעדרים רבים שטרם אותרו

יואב בן צור:       אירועים אלו העמידו את מדינת ישראל בפני צורך דחוף בעיבוי המנגנונים הנדרשים למתן מענה לטיפול בנפגעים

יואב בן צור:  חוק התגמולים לנפגעי פעולות איבה, התש"ל–1970, קובע זכויות שונות לנפגעי פעולות איבה, בהתאם לחומרת הפגיעה

יואב בן צור:  במקרים רבים מדובר בפגיעת נפש

יואב בן צור:  בחינת מצבו הרפואי של נפגע פעולות איבה נעשית רק בידי פוסקים רפואיים שמונו בידי שר העבודה כפוסקים רפואיים לעניין פרק ביטוח נפגעי עבודה שבחוק הביטוח הלאומי

יואב בן צור:       נכון לעת הזאת הוגשו עשרות אלפי תביעות להכרה בפגיעות איבה וצפויות להיות מוגשות עוד אלפי תביעות נוספות בהתאם, ואז תידרש קביעה של אחוזי נכות רפואית בעשרות אלפי תביעות לתגמול לפי החוק

יואב בן צור:  כיום, מספר הפוסקים הרפואיים בוועדות מדרג ראשון של נפגעי עבודה, שהן הוועדות שבהן מוערכת ונקבעת דרגת הנכות של נפגעי עבודה, המשמשים גם פוסקים בוועדות הרפואיות לענייני נפגעי איבה, הינו מצומצם ואינו מספיק לשם קיום ההליכים הנדרשים לקביעת דרגות נכות לנפגעי איבה

יואב בן צור:       בשל ההיקף החריג של נפגעי איבה שהוועדות הרפואיות צפויות להידרש אליהם בטווח הזמן של השנתיים הקרובות לפחות, צפויה מצוקת כוח אדם בקביעת דרגות הנכות בהתאם לחוק, ובעיקר בתחום בריאות הנפש

יואב בן צור:  הצעת חוק זו מבקשת להרחיב את מצבת כוח האדם הרפואי שיוכל לקבוע דרגות נכות, וזאת לשם התמודדות עם מצוקת כוח האדם הצפויה בשל ריבוי התביעות לתגמול לפי החוק עקב אירועי האיבה והמלחמה, כפי שתואר לעיל

יואב בן צור:       נכבדיי, המודל שלפיו הקביעה הראשונה של אחוזי הנכות נעשית בידי רופא מוסמך, להבדיל מהוועדה הרפואית שבה יושבים פוסקים רפואיים כבר בדרג הראשון, הוא מודל מקובל בהליכים סוציאליים, אשר מעוגן כבר היום בחלק מדברי החקיקה

יואב בן צור:  יצוין, על החלטת הרופא המוסמך ניתן להגיש ערר לוועדה רפואית לעררים, המורכבת מפוסקים רפואיים שנתמנו על ידי שר העבודה

יואב בן צור:  מכיוון שמדובר במומחיות דומה בעיקרה בין זו של הרופאים המוסמכים לבין זו של הפוסקים הרפואיים שיושבים בוועדות הרפואיות לעניין נפגעי האיבה, ולאור מצוקת כוח האדם בתחום זה וריבוי התביעות הצפוי בשל אלפי נפגעי פעולות איבה עקב אירועי יום 7 באוקטובר 2023, מוצע לקבוע הוראת שעה לשנתיים שתאפשר להסתייע במערך הרופאים המוסמכים הקיים, ולאפשר גם להם, לצד הפוסקים הרפואיים בוועדות הרפואיות, לקבוע דרגות נכות לנפגעי האיבה

יואב בן צור:  הוראת שעה זו אינה טעונה הליך נוסף וארוך למינוי פוסקים רפואיים על ידי שר העבודה, על כל המשתמע מכך, לרבות שאלות הנוגעות למקור תקצוב נוסף

יואב בן צור:       כן מוצע להתאים גם את סעיף קטן (ג) שבסעיף 5 לחוק, המסדיר את אפשרות הערר, כך שגם על החלטת רופא מוסמך ניתן יהיה לערור לוועדה רפואית לעררים, בדומה לקבוע כיום לגבי החלטת רופא או ועדה רפואית

יואב בן צור:  יצוין כי דרג ועדות העררים יישאר כשהיה, ולעניין זה ישמשו פוסקים רפואיים שהתמנו על ידי שר העבודה בוועדות הרפואיות

יואב בן צור:       הוראת שעה זו המוצעת נקבעה לשנתיים ממועד תחולתה, וכן יש אפשרות להאריך את תוקף הוראת השעה לכל היותר בשנה אחת

יואב בן צור:  לאחר תום תקופת הוראת השעה, ובתקווה שלא יהיו אירועים נוספים שבהם נזדקק לוועדות רפואיות נוספות, יוכלו לקבוע את דרגת הנכות של נפגעי האיבה, וככל שייוותרו תביעות תלויות ועומדות שטרם ניתנה בהן החלטת הרופא המוסמך – הן יועברו לרופא או לוועדה הרפואית בהתאם לסעיף 5 לחוק

יואב בן צור:  לכן, אבקש את תמיכתכם בהצעת חוק זו לקריאה ראשונה

יואב בן צור:       בהזדמנות זו אני רוצה לברך ולחזק את ידיהם של עובדי המוסד לביטוח לאומי, שמיום פרוץ המאורעות ועד היום עובדים במסירות נפש גדולה, מעבר לשעות העבודה, 24 שעות ביממה, לתת מענה לכל האנשים בכל מקום שהם נמצאים

יואב בן צור:  גם הם, גם עובדי משרד העבודה שתחת הנהגתי, נמצאים כולם בשטח

יואב בן צור:  כולם עושים את הכול כדי להקל על אלה שנפגעו כבר, כדי שיוכלו למצות זכויות, כדי שיוכלו להיות מושמים במקומות עבודה

יואב בן צור:  עכשיו מתקיים ברגע זה יריד עבודה בים המלח, שארגן משרד העבודה

יואב בן צור:  בשבוע הבא יתקיים יריד כזה בירושלים, וכך נעבור בכל הריכוזים שנמצאים בארץ, נציע לאנשים אפשרויות עבודה גם במקומות שהם נמצאים בהם כרגע וגם במקומות העתידיים, ואני מקווה שנקל במעט על כולם

יואב בן צור:       אני רוצה לאחל לכולנו שבעזרת השם ביחד כולנו, בעזרת השם, ננצח, ובעזרת השם נזכה בקרוב לראות במהירות את כל חטופינו חוזרים הביתה בשלום

ארז מלול:  אמן ואמן

ארז מלול:  תודה רבה, כבוד השר

ארז מלול:       נעבור לדיון אישי, ראשונת הדוברים, חברת הכנסת טלי גוטליב, שלוש דקות, בבקשה

טלי גוטליב: עם ישראל הנכבד, מליאת הכנסת ריקה לחלוטין למעט כמה חברי כנסת בודדים

טלי גוטליב:  צר לי שאני מדברת לחלל הריק הזה

טלי גוטליב:  אני אומרת את הדברים הבאים, נוקבים, קשים, כואבים: באיזה שבר ערכי ומוסרי עם ישראל נמצא היום? 26,000 ליטרים של דלק נכנסים היום לעזה, בניגוד להבטחתו של ראש הממשלה שלא ייכנס דלק לעזה

טלי גוטליב:  בניגוד להבטחות כל הנוגעים בדבר

טלי גוטליב:  אז עם כל הכבוד, אם נדמה לאיזה איש ימין שהצביע לי שאני אעמוד מנגד ואני אשתחווה לממשלה – תחשבו שנית

טלי גוטליב:  אני מרכינה את ראשי וחושבת רק על עם ישראל

טלי גוטליב:  לא על הממשלה, לא על ראש הממשלה ולא על אף שר שלא נמצא פה – אף אחד מהממשלה ואף אחד מהקבינט

טלי גוטליב:  ואני אומרת לכם את הדבר הבא: עם ישראל לא מסכים שייכנס דלק לרצועה

טלי גוטליב:  עם ישראל לא מסכים שתהיה הפסקת אש בלי השבת חטופים

טלי גוטליב:  עם ישראל לא מסכים להפוגות הומניטריות בלי השבת החטופים

טלי גוטליב:       אבל הממשלה לא למדה כלום, היא באותה קונספציה הזויה

טלי גוטליב:  מה הקונספציה של הממשלה, אתם יודעים? ההתאהבות בשקט

טלי גוטליב:  אנחנו ניתן וניתן, ונקבל בחזרה שקט

טלי גוטליב:  קיבלנו אויב

טלי גוטליב:  רוצח אכזרי, מתעלל, כורת איברים, אונס, טובח, שורף

טלי גוטליב:  זה האויב שלנו

טלי גוטליב:  באיזו שפה אתם מדברים אליהם, רבותיי מהקבינט?      כל הקבינט בממשלה, כל הקבינט הסודי, הקטן, זה אותו הדבר שכבר הכרנו וכבר ראינו

טלי גוטליב:  זה אותם אנשים שאמרו שהם לא אחראים כי הם החרו-החזיקו אחרי המלצות הדרג המודיעיני

טלי גוטליב:  ואני לא אעמוד עוד מנגד

טלי גוטליב:  הדרג המודיעיני אמר כל הזמן שחמאס מורתע בעזה ולא כדאי לו לתקוף

טלי גוטליב:  אני יצאתי נגד זה בזמן אמת, יגידו כולם

טלי גוטליב:  לא יכול להיות

טלי גוטליב:  מה חשבתם, שארגון הטרור ישב בשקט כי יש לו כסף? הוא צמח לממדי ענק והביא עלינו תופת

טלי גוטליב:  במשמרת שלנו

טלי גוטליב:  במשמרת שלנו ממשלת ישראל הפרה את החוזה שלה עם עם ישראל, הפרה את החובה שלה לשמור על ביטחון אזרחי מדינת ישראל

טלי גוטליב:      אז אם הפרנו את החוזה הזה – לא בזדון, לא, אבל האחריות לא קשורה לאשם, האחריות היא קונסטרוקטיבית עקרונית, וזאת האחריות שלנו לעם ישראל – אז אתם היום, מתחת לאף שלנו, בניגוד להבטחות שלכם, מעבירים 26,000 ליטרים של דלק לעזה? ירדתם מכל פס אפשרי? משפחות החטופים, צאו להפגין, אתם צודקים, כי אם אנחנו נתנו דלק, אנחנו מנענו כוח של משא ומתן

טלי גוטליב:  אם אנחנו נתנו דלק באופן חד-צדדי, בלי לקבל חטוף אחד – מה עשינו בזה? אתם השתגעתם? אתם השתגעתם

טלי גוטליב:  איך אני אאסוף מודיעין, איך אני אגייס משת"פים אם אני נותנת להם דלק? אני צועקת כאן ואומרת - -       

ארז מלול: תודה רבה לך, תודה רבה

ארז מלול:  נא לסיים

טלי גוטליב: - - ואני אומרת לכם: עם ישראל לא מסכים למהלך הזה

טלי גוטליב:  ואני אומרת לסיום: תמונות הניצחון במלחמה הזאת – זה לא בגלל הממשלה, זה רק בזכות חיילי צה"ל ומפקדי צה"ל, ומערך כוחות הביטחון - -      

ארז מלול: תודה רבה

טלי גוטליב: - - שהם, הם, יחזירו - -      

ארז מלול: נא לסיים, טלי

טלי גוטליב: - - לנו את חוסננו ונראותנו הלאומית

טלי גוטליב:  בושה וחרפה העברת הדלק בניגוד להבטחות המדינה והממשלה לאורך כל התקופה האחרונה ובפני ועדות הסקירה בוועדת החוץ והביטחון

ארז מלול: תודה רבה, תודה רבה

ארז מלול:  חבר הכנסת ואליד אלהואשלה – אינו נוכח

ארז מלול:  חבר הכנסת איימן עודה

שרון ניר: צודקת בכל מילה

שרון ניר:  כל מילה

טלי גוטליב: תגידי לי, מה זה? מה זה? בניגוד לכל מילת ההבטחה

טלי גוטליב:  תתביישו לכם

טלי גוטליב:  מליאה ריקה בזמן מלחמה

טלי גוטליב:  ריקה

איימן עודה: סליחה?     

ארז מלול: טלי

טלי גוטליב: אה, סליחה – איימן עודה, תומך הטרור

ארז מלול: טלי

ארז מלול:  בבקשה

טלי גוטליב: תגיד לי, הם נורמליים?     

איימן עודה: כבוד היושב-ראש, עמיתיי חברי הכנסת וחברות הכנסת - -     

טלי גוטליב: - - -     

איימן עודה: - - ועדת האתיקה החליטה להרחיק את חברת הכנסת עאידה תומא לחודשיים

איימן עודה:  אני רוצה לשאול את כל אזרחי המדינה: כשנמצאים פה שרים שדיברו על תושבי עזה שהם חיות אדם – זה שר הביטחון – האם לא צריך להרחיק אותו לנצח-נצחים מהכנסת? כשיש חבר הכנסת, דיכטר, שמדבר על נכבה, נכבה שנייה לעם הפלסטיני - -      

טלי גוטליב: תגיד לי, עאידה סלימאן אמרה שאנחנו הפגזנו בית חולים ושמנו זרחן

איימן עודה: - - על זה לא צריך להוציא אותו כלל מהכנסת?     

טלי גוטליב: תומך טרור

טלי גוטליב:  זה עוד תומך טרור שאסור שיהיה פה

טלי גוטליב:  אסור

איימן עודה: כשיש חבר כנסת כמו דני דנון - -     

טלי גוטליב: אין חברי כנסת, רק הוא פה

איימן עודה: - - יחד עם רם בן ברק, ששניהם מדברים על טרנספר לאוכלוסייה, טרנספר לאוכלוסייה שלמה – לא צריך להרחיק אותם מהכנסת?      

מירב בן ארי: 	 על מה להרחיק אותם, על מה? על זה שהאנשים - - -     

איימן עודה: יש שר, שר המורשת עמיחי אליהו, שאומר שצריך להטיל פצצת אטום על עזה

איימן עודה:  עכשיו צריך לכתוב כך: יש בישראל פצצת אטום לפי הערכות בין-לאומיות, והשר עמיחי אליהו – ככה צריך להשלים את המשפט

איימן עודה:  זה שר רשמי במדינת ישראל, לא צריך להוציא אותו מהכנסת?      

מירב בן ארי: 	 אתה מאמין לו? אתה מאמין לו?     

איימן עודה: לא צריך להוציא אותו מהכנסת? ההגמוניה המורשעת הזו, המרושעת הזו - - -      

טלי גוטליב: אתה מרושע

טלי גוטליב:  עאידה סלימאן מרושעת, שמוציאה את דיבת צה"ל בעולם ואומרת שהפגיזו בית חולים - -      

ארז מלול: טלי, טלי

טלי גוטליב: - - בזרחן ושיורים בעקורים

טלי גוטליב:  תתבייש

איימן עודה: תצרחי עוד יותר, עוד יותר

איימן עודה:  תצרחי עוד יותר

ארז מלול: טלי

טלי גוטליב: לא רוצה לראות אותך פה

טלי גוטליב:  אני אעשה את כל מה שאני יכולה בעניין הזה, כל מה שאני יודעת לעשות

ארז מלול: טלי, בבקשה, תירגעי

טלי גוטליב: לא מסתכלת עליו

איימן עודה: אל תסתכלי – תסתכלי לשם, בדיוק כך

איימן עודה:  אני רוצה לראות אותך כל הזמן בצורה הזו

איימן עודה:  כל הזמן אני רוצה לראות אותך כך

טלי גוטליב: אני לא מסתכלת עליך

טלי גוטליב:  את הגב שלי אתה תראה

טלי גוטליב:  רק את הגב שלי

איימן עודה: כך בדיוק

איימן עודה:  אנחנו נמשיך בעמדתנו הערכית ביותר בבית הזה, הערכית ביותר - -      

מירב בן ארי: - - -     

איימן עודה: - - לא רק בחודש וחצי האחרונים, אלא גם היסטורית

איימן עודה:  זה אנחנו שהצענו את הפרוגרמה שמממשת אינטרס אמיתי - -      

טלי גוטליב: - - - שקרנים - - -     

איימן עודה: - - לשני העמים ולכל האזרחים

איימן עודה:  זה אנחנו שנאבקים עשרות שנים בעד מימוש זכויות לאומיות לשני העמים, מדינה לצד מדינה

איימן עודה:  זה אנחנו

טלי גוטליב: לך תביא את החטופים - - -     

ארז מלול: תודה רבה, נא לסיים

איימן עודה: זה אנחנו, ורק אנחנו, היחידים שעומדים נגד הפגיעה בחפים מפשע

קריאה: - - -     

ארז מלול: חבר הכנסת איימן עודה, נא לסיים

איימן עודה: זה רק אנחנו

ארז מלול: בבקשה, לסיים

ארז מלול:  תודה רבה

איימן עודה: תודה

טלי גוטליב: חפים מפשע

טלי גוטליב:  חפים מפשע

טלי גוטליב:  מחבלים מרצחים הורגים את העם שלנו, אונסים נשים

טלי גוטליב:  אונסים נשים

ארז מלול: חברת הכנסת עאידה תומא סלימאן – אינה נוכחת

ארז מלול:  חברת הכנסת מירב בן ארי

יבגני סובה: היא לא יכולה, לפי ועדת האתיקה

יבגני סובה:  היא לא יכולה

ארז מלול: היא לא יכולה

יבגני סובה: זה לא עניין שהיא לא נוכחת

יבגני סובה:  נאסר עליה, זהו

קריאה: לא, רק מ-20 לחודש

יבגני סובה: על פי החלטת ועדת האתיקה, היא לא - - -     

ארז מלול: 	 מ-20 לחודש, ידידי

ארז מלול:  אתה לא מקשיב

חיים ביטון: 	 למה רק מ-20?     

מירב בן ארי: תודה, אדוני היושב בראש, אדוני השר

מירב בן ארי:  מ-20 בנובמבר היא מורחקת

מירב בן ארי:  תקראו את ההחלטות, הן נמצאות אצלכם במייל

מירב בן ארי:       אני רק חייבת – אני כתבתי משהו, אבל ישבתי כאן ורציתי להבין מאיימן עודה, שאמר: יש לנו הכי הרבה ערכים

מירב בן ארי:  מה ערכי בערכים האלה? וגם על מי אתה נאבק? הרי אם איימן עודה היה יושב שם בבארי בשבת, היו רוצחים גם אותו – חס וחלילה, חס ושלום, כן? אנחנו לא רוצים לפגוע

מירב בן ארי:  אף אחד לא הבחין

מירב בן ארי:  הרי הם רצחו גם ערבים, אפילו נהג פלסטיני

מירב בן ארי:  לא אכפת להם

מירב בן ארי:  אלה חיות אדם

מירב בן ארי:  אלה לא בני אדם בכלל

מירב בן ארי:       אני כל היום מוצאת את עצמי באה ומדברת על החברה הבדואית, באמת אנשים שנכנסו והצילו אנשים מהמסיבה; שואלת על האבטחה

מירב בן ארי:  היה לנו דיון על כיתות כוננות

מירב בן ארי:  שאלתי: מה קורה בחורפיש, נגיד? יש כיתות כוננות? אני מעלה את הדברים, ובסוף הוא בא ואומר לי שהוא מחזיק בערכים הכי נאורים

מירב בן ארי:  אין ערכים

מירב בן ארי:  יש רוצחים, מחבלים שבאו ורצחו אנשים רק בגלל שהם בני אדם

מירב בן ארי:  וגם לא נקרא להם "חיות", כי חיות זו מחמאה

קריאה: אבל הוא דיבר על הערכים שלו

קריאה:  אבל הוא דיבר על הערכים שלנו

מירב בן ארי: שמה? אמרתי שלא הבחינו

מירב בן ארי:  אז כל מי שיש לו נשמה צריך לבוא ולהגיד "אני מגנה, ובעיניי הם מחבלים וטרוריסטים", ולא להגיד שהם ערכיים וכל הדברים האלה

מירב בן ארי:       ואני חייבת להגיד משהו אחד חוץ מהנושא הזה, מילה אחת על הצבא

מירב בן ארי:  תראו, לא יכול להיות שחברי כנסת בוועדת חוץ וביטחון, הוועדה הכי חשובה בכנסת, מדברים בצורה כזו נוראית לאנשי השב"כ ולצה"ל, מדברים במשפטים שלא נראה לי שהם היו אומרים פה – אולי טלי גוטליב, כי היא הרבה פעמים מדברת נגד גם כאן, אבל רוב חברי הכנסת - - -     

טלי גוטליב: למה את מדברת עליי ככה?     

מירב בן ארי: לא, אמרתי שאת תמיד אומרת את העמדות שלך

טלי גוטליב: זה בסדר, אבל לא בצורה פוגענית

ארז מלול: היא פרגנה לך, טלי

מירב בן ארי: את לא מקשיבה

טלי גוטליב: - - -      

מירב בן ארי: תפתחי את הקולטים, תפתחי את זה

מירב בן ארי:  אמרתי שאת בן אדם שמתנגד – את מתנגדת פה, ואת מתנגדת שם

מירב בן ארי:  יושבים חברי כנסת בוועדת החוץ והביטחון, אומרים דברים נוראיים על צה"ל ועל השב"כ

מירב בן ארי:  אני אקריא לכם את הביטויים

מירב בן ארי:  קוראים להם "מטומטמים הזויים" – אמרו את זה בוועדה; "אתם צריכים לקבור את עצמכם" – אמרו בוועדה

טלי גוטליב: - - -      

מירב בן ארי: אמרו בוועדת החוץ והביטחון

טלי גוטליב: זה לא נכון, אני שם

מירב בן ארי: זה נכון, וגם בדקתי

מירב בן ארי:       בוא נעשה ככה, אדוני, תן לי עוד חצי דקה

טלי גוטליב: אבל אני שם, מירב

ארז מלול: טלי, טלי, די

מירב בן ארי: תשמעי, בסוף - - -      

יבגני סובה: המילה "מטומטמים" לא הייתה שם, בואי

טלי גוטליב: לא הייתה, בדיוק

ארז מלול: טלי, אף אחד לא הפריע לך, כולם כיבדו אותך

יבגני סובה: מירב, את יודעת, אנחנו אוהבים אותך

יבגני סובה:  המילים "מטומטמים הזויים" לא היו שם לאורך כל הדיונים

יבגני סובה:  אל תגידי את זה

מירב בן ארי: הכול נבדק

מירב בן ארי:  אדוני, גם לא היית בכל הדיונים

מירב בן ארי:  אני רוצה להגיד לכם משהו

מירב בן ארי:  אתה יודע שראש השב"כ כתב - - -     

יבגני סובה: הייתה ביקורת, אבל לא - - -     

מירב בן ארי: אתה רוצה להקשיב או רק לדבר?     

יבגני סובה: אבל את אומרת דברים לא נכונים, מה את רוצה?     

מירב בן ארי: אז די, אני לא עונה לכם בכלל

יבגני סובה: אז תוסיף לה עוד שתי דקות, אבל אל תגידי דברים לא נכונים

ארז מלול: חבר הכנסת, די

מירב בן ארי: אבל תן לי לענות לך

יבגני סובה: תעני, אבל זה לא נכון

מירב בן ארי: אם ראש השב"כ כתב מכתב ליו"ר הכנסת אמיר אוחנה ובמקביל ליו"ר ועדת החוץ והביטחון, מכתב שמעולם לא נכתב על דרג מדיני מדרג ביטחוני? לא נכתב

טלי גוטליב: השב"כ לא הגיע לדיון - - - נציג השב"כ לא הגיע לדיון

טלי גוטליב:  די, נו, תפסיקו

ארז מלול: טלי, טלי

מירב בן ארי: הוא אפילו כותב ואומר שדווקא יולי אדלשטיין ניסה לשמור על נציגי השירות במהלך הישיבות וגם בישיבה הזו, אבל חברי הכנסת – במכתב, אני קוראת לך עכשיו מכתב, מכתב

מירב בן ארי:  תשאל את אמיר אוחנה, יו"ר הכנסת, איזה מכתב הוא קיבל מראש השב"כ ואיזה דברים נאמרו

טלי גוטליב: - - -     

ארז מלול: תודה רבה

מירב בן ארי: שנייה, אבל הם כל הזמן הפריעו לי

מירב בן ארי:  אני לא יכולה לסיים משפט

ארז מלול: הוספנו לך

מירב בן ארי: אני רוצה להגיד לך משפט - - -     

טלי גוטליב: - - -      

מירב בן ארי: אבל תשאלו אותו אם אתם לא מאמינים לי, ברצינות

מירב בן ארי:  יבגני מקשיב עכשיו, הוא מקשיב לי

מירב בן ארי:  אני לא אגיד דברים כאלה סתם

מירב בן ארי:  הכבוד של הבית הזה חשוב לי יותר מהכבוד שלי, מהכבוד של כל אחד

ארז מלול: טוב

מירב בן ארי: שנייה, לא נתת לי לסיים משפט

מירב בן ארי:  אם חברי כנסת מטיחים מילים כאלה קשות שבעקבותיהן הוא כותב מכתב ליו"ר הכנסת, מה שמעולם לא היה כאן, וליו"ר הוועדה – כנראה שהייתה בעיה

יבגני סובה: אם כתב - - -      

מירב בן ארי: כן, כן, אני באה אליך תכף

ארז מלול: טוב, זה לא ויכוח, מירב

ארז מלול:  מירב, את עונה ואחרי זה את שואלת למה

ארז מלול:  אל תעני

מירב בן ארי: לא

מירב בן ארי:  אני רק רוצה להגיד שאם אתם רוצים שצה"ל ינצח, תגבו אותו גם בוועדה

ארז מלול: תודה רבה

ארז מלול:  חבר הכנסת קריב – אינו נוכח; חבר הכנסת יוסף עטאונה, בבקשה, שלוש דקות

יוסף עטאונה: כבוד היושב-ראש, כנסת נכבדה, אני חושב שההחלטה של ועדת האתיקה על הרחקת חברת הכנסת עאידה תומא סלימאן וגם אימאן ח'טיב - -     

טלי גוטליב: היא קלה מדי - - -     

ארז מלול: די, טלי

ארז מלול:  טלי

יוסף עטאונה: - - היא החלטה פוליטית בראש ובראשונה

יוסף עטאונה:  כשנבחרים לבית הזה, נבחרנו על עמדות פוליטיות ברורות, שביטאנו מהיום הראשון, ושאף אחד לא יטיף לנו מוסר

יוסף עטאונה:  מהיום הראשון העמדה שלנו – מירב, איפה את – היא עמדה ערכית-מוסרית

יוסף עטאונה:  אמרנו אותה גם בערבית וגם בעברית כי זו העמדה שלנו, אלה הערכים שלנו

יוסף עטאונה:      אבל כשוועדת אתיקה באה להרחיק חברי כנסת - - -     

טלי גוטליב: - - -     

ארז מלול: רגע, שנייה

ארז מלול:  טלי גוטליב - -      

טלי גוטליב: מתנצלת

ארז מלול: - - למה את מאלצת אותי להיות הראשונה שאני קורא לה, בכלל בתפקידי כסגן יושב-ראש הכנסת, בקריאה הראשונה? למה?       

טלי גוטליב: מפאת כבודך אני אהיה בשקט

טלי גוטליב:  מפאת כבודך אני אהיה בשקט

ארז מלול: את האחרונה שאני רוצה לקרוא לה

טלי גוטליב: סליחה, זו קריאה ראשונה? טוב, אני אצא

טלי גוטליב:  בסדר

טלי גוטליב:  אני לא אתן לו את הכבוד לשבת פה, שידבר כמה שהוא רוצה

טלי גוטליב:  סליחה, אדוני היו"ר

ארז מלול: תמשיך

יוסף עטאונה: כבוד היושב-ראש, חסינות של חברי הכנסת היא זכות ויש לה תכלית, שחברי כנסת יכולים לבטא כל אחד את העמדה שלו

יוסף עטאונה:  ברור שיש הבדל בעמדות, וכמו שאמרתי מעל דוכן זה, לא כולנו צריכים לדקלם את דף המסרים, דף השקרים של נתניהו; יש לנו דעה אחרת

יוסף עטאונה:  וכשאנחנו מדברים נגד המלחמה ושצריך לעצור את המלחמה, זו העמדה הכי נכונה ואנושית במלחמה הזו ובכל מלחמה

יוסף עטאונה:  רק פה, בבית הזה, עמדה לעצור מלחמה – עושים הקבלה בינה לבין חמאס

יוסף עטאונה:  זה לא עובד ככה

יוסף טייב: - - - עם כל הכבוד

יוסף עטאונה: העמדה שלנו – אמרתי לך, ידידי – היא עמדה ערכית מוסרית ברורה

יוסף עטאונה:  אתם לא יכולים למשוך אותה להקבלה

יוסף עטאונה:  מי שלא יכול לדקלם את דף המסרים, השקרים, של נתניהו הוא תומך חמאס – זה לא ככה

ארז מלול: תודה רבה

יוסף עטאונה: יש עמדה שונה מעמדת נתניהו, ואנחנו כן רוצים לטובת שני העמים לעצור את המלחמה הזו ומיידית

יוסף עטאונה:  תודה רבה

ארז מלול: תודה רבה

מיקי לוי: אחלה, היא תיעצר רק אם החטופים יוחזרו – רק

מיקי לוי:  אחרת, היא לא תיעצר

מיקי לוי:  זהו

מיקי לוי:  עד שלא יוחזרו החטופים, היא לא תיעצר

ארז מלול: חברת הכנסת שלי טל מירון, בבקשה

שלי טל מירון: תודה רבה, אדוני היושב בראש, ובהצלחה לך בתפקידך החדש

ארז מלול: תודה רבה, תודה רבה

שלי טל מירון: אני חושבת שכל אחד ואחת מאיתנו, חברי הכנסת, צריכים להקדיש את מרב זמנם ומאמציהם ומשאביהם לדבר ככל שניתן ובכל הזדמנות ומעל כל במה על נושא החטופים והחטופות שלנו

שלי טל מירון:  אני בטוחה שאתם תסכימו איתי שכולנו כבר 40 ימים לא באמת מצליחים לעצום עין

שלי טל מירון:  כמובן כואבים את כאבן של המשפחות השכולות שלנו, אבל הלב שלנו ממש ממש עם משפחות החטופים והחטופות, המחשבות לא מרפות

שלי טל מירון:      אני רוצה היום לשים זרקור על מישהי אחת מיוחדת, ולספר עליה, ואני אשתדל לנצל את הבמה שיש לנו כל פעם לדבר על מישהי או מישהו אחר כדי שכולנו נזכור שהם עדיין שם ומחכים לחזור הביתה

שלי טל מירון:      אז אני רוצה לדבר היום על ענבר היימן

שלי טל מירון:  ענבר היא בחורה בת 27, היא גרה בשכונת הדר בחיפה והיא בת הזוג של נועם, היא הבת של חיים ויפעת והיא האחות הגדולה של עידו

שלי טל מירון:  ענבר היא סטודנטית לעיצוב, היא אומנית מחוננת, היא אוהבת חתולים, והיא נפש חופשית וציפור מיוחדת במינה

שלי טל מירון:  היא הייתה בתנועת נוער כל חייה ועשתה שנת שירות ותרמה באמת בכל דרך שהייתה לה

שלי טל מירון:      ענבר נחטפה לעזה ב-7 באוקטובר

שלי טל מירון:  היא הגיעה למסיבת הטבע נובה ברעים ביחד עם החברות שלה – מסיבת שלום וחופש, כמה אירוני

שלי טל מירון:  במסיבה ענבר ניסתה לעזור לכל מי שלא חש בטוב

שלי טל מירון:  כשהיא נתקלה במחבלים הארורים ענבר ניסתה לברוח אבל היא נחטפה בידיהם ללא הגנה, ללא התראה, בלי כל דרך מילוט

שלי טל מירון:      כבר 40 ימים שענבר נמצאת בעזה

שלי טל מירון:  בסרטון שהופץ בטלגרם היא נראית פצועה, כאשר מחבלים שצועקים משמחה וגאווה סוחבים אותה על פני שטח חקלאי

שלי טל מירון:  אני לא מצליחה לדמיין סיטואציה כזאת שהילדה שגידלתם, שטיפחתם 27 שנים, חטופה על ידי מחבלים בעזה, מתחת לאדמה באיזו מנהרה חשוכה

שלי טל מירון:  לא יודעים מה שלומה, לא יודעים מה מצבה, האם הוא טופלה אחרי שהיא נפצעה? האם היא אוכלת? האם היא בסדר?     לראות את הסרטונים האלה, של ילדים כמו הילדים של כולנו נגררים כך בשטח חקלאי – לראות את זה ברשתות החברתיות זה באמת, זה בלתי נתפס

שלי טל מירון:  כל פעם שאני חושבת על החטופים והחטופות שלנו, אני חושבת על הבנות שלי, ילדות בנות 17 ו-13, וחושבת לעצמי מה אני, כאימא, הייתי מרגישה

ארז מלול: תודה רבה

שלי טל מירון: רק משפט אחרון – אני רוצה להגיד שהלב של כולנו ביחד איתם בעזה

שלי טל מירון:  אנחנו לא מפסיקים לחשוב עליהם ועל המשפחות שלהם, ואני רק רוצה למסור מכאן למשפחת היימן: אנחנו איתכם, חושבים עליכם, מחזקים אתכם ומחכים לשובה של ענבר במהרה

שלי טל מירון:  תודה רבה

ארז מלול: אמן ואמן

ארז מלול:  תודה רבה

ארז מלול:  חבר הכנסת אחמד טיבי – אינו נוכח; חבר הכנסת עמית הלוי – אינו נוכח

ארז מלול:  חבר הכנסת יבגני סובה, בבקשה

ארז מלול:      אני רק רוצה לקדם בברכה את יונתן מולינה, בן דודו היחיד של החייל שמת במילוי תפקידו, חייל בודד, אלי גנסיה, עולה מצרפת, שהחוק הבא קשור אליו והוא גם נציג המשפחה

ארז מלול:  ברוך הבא

יבגני סובה: אדוני היושב בראש, חבריי חברי הכנסת, חברת הכנסת טלי גוטליב יצאה מהאולם אז אני לא אזכיר לה כמה דברים שקרו בעבר, כיצד ממשלות הימין קיבלו החלטות

יבגני סובה:  זה דבר נדיר שנציגת הקואליציה פונה לנציגי האופוזיציה ותוקפת את הממשלה שהיא אמורה כביכול להיות חלק ממנה, אבל בואו נשאיר את זה

יבגני סובה:  כשהיא תחזור אני אשמח לדבר איתה, ובאמת יש לי יכולת לשמוע לה, להתווכח וגם להגיד את דעתי

יבגני סובה:      אבל אדוני היושב-ראש, אני רוצה בשתי הדקות האלה דווקא לציין לטובה את ועדת העבודה והרווחה, שבעצם דנה בחוק הזה שאנחנו דנים בו

יבגני סובה:  אני חושב שהיום הוועדה הזאת בהחלט פועלת נכון

יבגני סובה:  אני כחבר ועדה לא מתגאה, אני רק אומר עובדה – שהוועדה הזאת באמת עשתה דברים שצריך לעשות במהירות המתבקשת על מנת לסייע ככל שניתן לאנשים שנפגעו

יבגני סובה:  גם החוק הזה, גם החוק שעבר, שמשווה בין זכויות של משפחות נפגעי פעולות האיבה לבין משפחות נעדרים וחטופים – אלה הדברים

יבגני סובה:       אוה, הינה את, חזרת

יבגני סובה:  אני בדיוק התחלתי להגיד – רק אמרתי שממשלות הימין עשו הרבה דברים שלא קשורים לימין, אז לכן אני אומר שזה קצת מוזר שנציגת הקואליציה פונה לנציגי האופוזיציה - -       

טלי גוטליב: - - - על עם ישראל

יבגני סובה: - - כשאת צריכה לפנות לאדם אחד, שזה ראש ממשלת ישראל, והוא ראש המפלגה שלך

יבגני סובה:      אז אני מניח שאולי גם אפשר לקבוע – למרות שמלחמה, אולי אפשר לקבוע פגישה, ותוכלי גם לחשוף – אגב, בסיעה אפשר להגיד דברים לראש הממשלה ולא צריך לפנות לאנשי האופוזיציה, למרות שמהיום הראשון של המלחמה אמרנו שאין אופוזיציה–קואליציה ושאנחנו לא עושים שום דבר שמעכב את החוקים, לא עושים שום דבר שנוגע לכלים הפרלמנטריים

יבגני סובה:  דרך אגב, אני בעד לתת לחברי הכנסת את הכלים, אני בעד שאילתות, אני בעד שאלות קשות לשרים

יבגני סובה:  אני בעד, אבל אמרנו שכרגע נרגיע מבחינת הפעילות הפרלמנטרית, משום שכרגע הממשלה צריכה להתחיל לפעול, והממשלה לא פועלת בכל התחומים כפי שמצופה מהממשלה לפעול, אם זה בנושא של הסיוע הכלכלי, אם זה בנושא של המפונים במלונות וכו' וכו', יש שלל של רשימות

יבגני סובה:       אז במקרה, בים הזה של הבעיות דווקא ציינתי את ועדת העבודה והרווחה, שהיא אולי – יוסי, אני לא פוגע בוועדה שלך; אתה יודע, אתה חבר, אני גם יושב בוועדת החינוך, אבל הוועדה הזאת היא דווקא ועדה שפועלת ובאמת מזהה את הבעיות שצריך לפתור במהירות המקסימלית, וכך לתת מענה למאות אלפי אזרחים שנפגעו

יבגני סובה:       אז כן, בוודאי שאנחנו תומכים בכל החקיקה הזאת, בוודאי שאנחנו נצביע בעד, אני רק אומר שהממשלה ומשרד ראש הממשלה ומנכ"ל משרד ראש הממשלה צריכים להבין שמעבר לשאלות האסטרטגיות ומעבר ליחסי ציבור יש גם עבודה מעשית שצריך לעשות

יבגני סובה:  זה תפקידו, זה תפקיד משרד ראש הממשלה

ארז מלול: תודה רבה

ארז מלול:  חברת הכנסת שרון ניר, בבקשה

שרון ניר: אדוני היושב-ראש, חבריי חברי הכנסת, חלפו 40 ימים מפרוץ המלחמה, 40 ימים שאנחנו נמצאים בלחימה ממושכת בכל החזיתות

שרון ניר:  הלב שלנו עם משפחות החטופים, אנחנו רואים לנגד עינינו את התמונות שלהם כאן, ובאמת הלב יוצא אליהם

שרון ניר:  הלב שלנו עם החיילים האמיצים שלנו, הלב שלנו עם משפחות הנופלים; 40 ימים שיש לנו 250,000 איש שפונו מבתיהם, שהם פליטים בארצם; 40 ימים שמשפחות מהצפון ומהדרום חיות במלונות, מתארחות בקיבוצים או אצל משפחות וחברים

שרון ניר:  אנשים יצאו מהבית יחפים, בלי ארנק, בלי תעודת זהות, בלי גרביים להחלפה

שרון ניר:  אנשים אלה נמצאים בתחושת אי-ודאות, אי-סדר, היעדר שגרה; מרביתם לא עובדים, יצאו לחל"ת ועדיין מנסים להבין לאן הרוח נושבת – עד מתי הם יהיו ארעיים, מתי הם יוכלו לשוב הביתה, אם הבית כמובן לא נהרס כליל; 40 ימים ש-250,000 איש לא הכינו חביתה לארוחת ערב לילדים שלהם; 40 ימים שהילדים לא ישנו במיטות שלהם; 40 ימים שאותם ילדים – הופעל עליהם שעון עצר: הם לא הולכים לאותם בתי ספר, אין להם כבר חוגים, הם נמצאים במצב שהם מפורקים כליל

שרון ניר:       בסוף השבוע האחרון ביקרתי את תושבי נחל עוז שמתארחים בקיבוץ משמר העמק

שרון ניר:  נחל עוז הוא קיבוץ צמוד גדר, הוא ספג מכה קשה וכואבת

שרון ניר:  ישבתי מול מייסדי הקיבוץ וישבתי מול הצעירים בקהילה, שהצטרפו לקהילה רק בשנת 2014, מתוך אידיאולוגיה, אחרי צוק איתן

שרון ניר:  הם בנו בית, הקימו משפחות, ופתאום בבת אחת הכול ירד לטמיון

שרון ניר:  הם ישבו עשרות שעות בממ"ד, מופקרים, בתיהם נשרפו ובני משפחתם או נרצחו או נחטפו

שרון ניר:  היום הם לא יודעים מה יהיה איתם ולאן הם אמורים ללכת

שרון ניר:  והיה להם דבר אחד להגיד לי: 40 ימים שאף אחד מנציגי הקואליציה של אותה ממשלה ב-7 באוקטובר לא בא לבקר אותנו

שרון ניר:  זה קיבוץ נחל עוז, הם יושבים במשמר העמק

שרון ניר:  אני אומרת לכם, הם אולי לא הבייס של חלק מהיושבים כאן כי הם קיבוצים, אבל אסור, אסור שלמישהו פה תהיה התעוזה להחליט במי מטפלים ובמי לא, את מי מבקרים ואת מי לא, לפי אוכלוסיית היעד והבייס של אותם פוליטיקאים

שרון ניר:  צריך לבקר את כולם, צריך לטפל בכולם וצריך להגיע לכולם

ארז מלול: תודה רבה

ארז מלול:  חבר הכנסת מיקי לוי

טלי גוטליב: אדוני היו"ר, הייתי רגועה, אם שמת לב

טלי גוטליב:  כל הכבוד לי

מיקי לוי: אדוני היושב-ראש, בהצלחה

ארז מלול: תודה רבה

מיקי לוי: חבל שחברי הכנסת שעמדו על הדוכן הזה יצאו החוצה, כי אני רוצה להגיד להם כמה דברים בקול שקט

מיקי לוי:  אולי הם מסתכלים עליי כרגע בפרסה ושומעים את מה שאני שומע

מיקי לוי:  אני שומע בתדהמה על שקרים שנאמרים בבית הזה על הכחשת מעשי הזוועות בנשים, בילדים, במבוגרים

מיקי לוי:  כבר בשבוע הראשון הסתובבנו בחצרות קיבוץ בארי, קיבוץ ניר עוז, כפר עזה וראינו במו עינינו את הזוועות, ראינו במו עינינו את דם הנרצחים בחדרי הביטחון, ראינו במו עינינו סכינים מגואלות בדם שבהן רצחו את אחינו

מיקי לוי:  ראינו את הזוועה מיום הטבח ב-7 באוקטובר

מיקי לוי:  מדובר במפלצות אדם, מפלצות אדם, מחבלים בארגון הטרור חמאס

מיקי לוי:      שמעתי בתדהמה חברי כנסת שהאשימו את חיילי צה"ל בירי על עקורים עזתים במסדרונות המוניטריים - -      

טלי גוטליב: עאידה סולימאן

מיקי לוי: - - ומה ראינו אתמול בחדשות? חיילי צה"ל שמאבטחים את המסדרונות ההומניטריים מפני ירי של חמאס, כדי לבלום לאותם פלסטינים, תושבים, חלקם תמימים, שעל פי דרישת צה"ל, כדי לא להיפגע, עשו דרכם לחלק הדרומי; ראינו את אותו חייל צה"ל מושיט בקבוקי מים לנשים וגברים פלסטינים שעצרו בדרך; ראינו חייל צה"ל קורא לרופא צה"לי: דוקטור, בוא רגע, יש כאן תינוקת שאינה חשה בטוב, יש לה חום; אימה ביקשה עבורה רק סוכר – סוכר זה לא תרופה – ולכן נקרא הדוקטור הגדודי להגיש סיוע לילדה פלסטינית, תינוקת שהייתה בחיקה של אימה

מיקי לוי:  אני מעריך שאותה תינוקת עדיין יונקת, וכל מה שביקשה אימה זה סוכר, אבל מה שראה לנכון חייל צה"ל זה לקרוא לרופא הגדודי כדי שיטפל באותה ילדה

ארז מלול: תודה רבה, אדוני

מיקי לוי: בניגוד גמור למה שקרה, חיילי צה"ל מגישים בקבוקי מים לפלסטינים, חיילי צה"ל מעבירים עם משאית סיוע הומניטרי לבית החולים, ממלאים דלק לאותן משאיות שמעבירות את הסיוע ההומניטרי – אפשר להתווכח על זה – וחיילי צה"ל מעבירים אינקובטורים שהגיעו מהארץ אל תוך רצועת עזה

מיקי לוי:  הם נושאים את אותם אינקובטורים אל תוך בית החולים שבמרתפיו שהו מחבלי חמאס, וכנראה, על פי הממצאים שאספו, גם אחינו שנחטפו לשם

ארז מלול: תודה רבה

מיקי לוי: זה ההבדל בינינו לבין מפלצות אדם

מיקי לוי:  תודה

ארז מלול: תודה רבה

ארז מלול:  חברת הכנסת גלית דיסטל אטבריאן

ארז מלול:  בבקשה

ארז מלול:  היא אחרונת הדוברים, ואחרי זה עוברים להצבעה

גלית דיסטל אטבריאן: תודה, אדוני היושב-ראש

גלית דיסטל אטבריאן:  לא תכננתי לנאום, אבל אחרי נאומו של יוסף עטאונה אני מרגישה שאני לא יכולה לשתוק

גלית דיסטל אטבריאן:  עומד פה חבר כנסת ערבי ישראלי וטוען שיש לו עמדה מוסרית וערכית אחרת, ואני תוהה מהי העמדה המוסרית הערכית שלו, מה היא כוללת בדיוק – חוסר הרצון להכיר במציאות, חוסר הרצון לומר את האמת

גלית דיסטל אטבריאן:  אחת ולתמיד, הינה האמת: להוציא את תומכי הנאצים בתוך עזה ולהפריד בין החמאס לבין חפים מפשע זה לא כמו להוציא כדור מתוך כוס – זה כמו להוציא צמר גפן מתוך קוץ

גלית דיסטל אטבריאן:  זה פשוט ניכר לכל עין

גלית דיסטל אטבריאן:       הנשים זירזו את רגליהן בעודן במטבח, כי הן שמעו שיש גופה של אישה עם רגליים שבורות מרוב שאנסו אותה, אז הן לא יכלו להתאפק וטסו במדרגות כדי לרדת לרחוב ולחלק ממתקים על זה שתינוקות נרצחו ונשרפו בעודם חיים

גלית דיסטל אטבריאן:  הם חפים מפשע?     בית הדפוס שכותב לתלמידים בבתי הספר בעזה איך לחשב את החוק הראשון של ניוטון: המרחק בין גוף של יהודי לבין רוגטקה, ככה הם לומדים פיזיקה

גלית דיסטל אטבריאן:  בתי הספר שעכשיו אנחנו רואים – אנחנו רואים היום, צה"ל מוציא עדויות – בתי ספר עם נשק, בתי ספר שמחנכים לרצח, לבורות, להסתה, לשנאה, לתאוות העולם הזה בעולם הבא, כמו 72 בתולות – איזו נחיתות רוחנית יש פה

גלית דיסטל אטבריאן:  הם חפים מפשע? מה יהיה עם הילד המתוק היום בעזה, בן השש, שהוא באמת חף מפשע? למה הוא יגדל להיות בעוד עשר שנים? איך בדיוק מוציאים את החמאס מתושבי עזה?     יושבים פה חברי כנסת ישראלים, ערבים, שתומכים בזה שהעם הפלסטיני, או איך שלא קוראים לזה, בעזה, ימשיכו להיות עניים, ימשיכו לשרת את איראן

גלית דיסטל אטבריאן:  אני פרסייה, אני יודעת מה האיראנים חושבים על הערבים – האיראנים חושבים שהערבים הם עם נחות, הם קוראים להם עכברושים

גלית דיסטל אטבריאן:  תראו לי איראני אחד שמתפוצץ, תראו לי אימא פרסייה אחת ששלחה את הילד שלה למות ולהתאבד

גלית דיסטל אטבריאן:  לא, לא, לא, יש להם את המוסתים, את העכברושים – ככה הם קוראים להם – בעזה

גלית דיסטל אטבריאן:  ופה יושבים חברי כנסת ומדברים על מוסריות ועל ליברליות ועל ערכים – איזה ערכים? אתם אלה שדואגים שבסופו של דבר האחים שלכם בעזה יחיו בגיהינום בלתי נפסק

גלית דיסטל אטבריאן:  למה אתם תומכים בזה?     ועוד מילה אחת: דין חמאס כדין עזה, ודין עזה כדין יהודה ושומרון

גלית דיסטל אטבריאן:  אין שום הבדל

גלית דיסטל אטבריאן:  כולנו יודעים שאין בחירות היום ברשות הפלסטינית כי אם היו, אז חמאס היו עולים

גלית דיסטל אטבריאן:  די – הקץ לנשף המסכות

גלית דיסטל אטבריאן:  יושבים פה חברי כנסת, בכנסת ישראל - -     

ארז מלול: תודה רבה

גלית דיסטל אטבריאן: משפט אחרון

גלית דיסטל אטבריאן:  - - ותומכים בהמשך הגישה האסלאמו-נאצית, זאת האמת, וזה חייב להיפסק

גלית דיסטל אטבריאן:  תודה רבה

ארז מלול: תודה רבה

ארז מלול:  השר יואב בן צור – לא נמצא

ארז מלול:       אפשר לעבור להצבעה

ארז מלול:  חברי הכנסת, נעבור להצבעה על הצעת חוק התגמולים לנפגעי פעולות איבה (הוראת שעה – חרבות ברזל) (מינוי רופא מוסמך), התשפ"ד–2023

ארז מלול:  ההצבעה תהיה אלקטרונית

ארז מלול:  אנא תפסו את מקומותיכם

ארז מלול:  טלי, אני מתחיל את ההצבעה

ארז מלול:  עכשיו

ארז מלול: בעד ההצעה להעביר את הצעת החוק לוועדה – 12 

ארז מלול: נמנעים – אין  

ארז מלול: להלן תוצאות ההצבעה: 12 בעד, אין מתנגדים

ארז מלול:  אני קובע כי הצעת חוק התגמולים לנפגעי פעולות איבה (הוראת שעה – חרבות ברזל) (מינוי רופא מוסמך), התשפ"ד–2023, אושרה בקריאה הראשונה ותעבור לדיון בוועדת העבודה והרווחה להכנתה לקריאה השנייה והשלישית

קריאה: - - -     

ארז מלול: ירון לוי – להכניס לפרוטוקול: בעד

ארז מלול:  בסדר גמור

ארז מלול: [מס' מ/1678; דברי הכנסת, חוברת זו, ישיבה 115; נספחות

ארז מלול: ] 

ארז מלול: נעבור להצעת חוק הענקת אזרחות כבוד לחללי מערכות ישראל, התשפ"ד–2023, בקריאה השנייה והשלישית

ארז מלול:  אני מזמין את יושב-ראש ועדת הפנים והגנת הסביבה חבר הכנסת יעקב אשר להציג את הצעת החוק

טלי גוטליב: אדוני היו"ר - - -     

ארז מלול: תודה רבה, חברת הכנסת גוטליב

והגנת הסביבה): תישארי להצבעה הזאת

והגנת הסביבה):  זו זכות

מירב בן ארי: כן, אני אישאר

מירב בן ארי:  אני פשוט הולכת לנחם

והגנת הסביבה): מכובדי היושב-ראש, חבריי חברי הכנסת, אנחנו כולנו רתומים בוועדות לעבודה בחקיקות שונות מכל מיני כיוונים

והגנת הסביבה):  רק אתמול ישבנו בוועדה בראשותי, בוועדת הפנים, בערך עשר שעות על הנושא של דחיית מועדים

והגנת הסביבה):  באמת הירתמות של כולם, אופוזיציה–קואליציה, אבל יש רגעים שאותם חוויתי היום שבשבילם שווה הכול, והרגע הזה היה הצעת החוק של הענקת אזרחות כבוד לחללי מערכות ישראל שאושר שלשום, ביום שני, במליאה, והבאתי את זה כבר היום לדיון ולהצבעה

והגנת הסביבה):  הרגעים האלה הם רגעים מרגשים, והם נופלים בזכותנו

והגנת הסביבה):  זו הזכות שלנו

והגנת הסביבה):  ואמרתי שמגלגלים זכות על ידי זכאי, ומי שקידמו את זה זיכו אותנו בדבר הזה, ואני תכף אפרט

והגנת הסביבה):      אומנם הצעת החוק היא הצעת חוק כללית, אבל הסיפור מתחיל מסיפור אישי

והגנת הסביבה):  אלי ולנטין גנסיה, ה' ייקום דמו, חייל בודד, היה לוחם בחטיבת הצנחנים מגדוד 890, נפל ב-7 באוקטובר במהלך קרבות להצלת תושבי קיבוץ בארי

והגנת הסביבה):  בגיל 22 אלי, ה' ייקום דמו, הגיע לבד לארץ בהחלטה אישית שלו, מהעיר מונפלייה שבצרפת, בן יחיד עם אחות, בן יחיד להוריו, והחליט להתגייס לשירות קרבי ומשמעותי בצה"ל

והגנת הסביבה):  הוא החל תוך כדי השירות את הליך העלייה, אך נפל בקרב בבארי לפני שהשלים את תהליך העלייה שלו, לפני שהספיק להגשים את החלום שלו להפוך לאזרח ישראלי מן המניין

והגנת הסביבה):      את הסיפור הזה שמענו היום בוועדה מבן דודו, שנמצא איתנו כאן, יהונתן מולינה – ותודה שאתה מכבד אותנו

והגנת הסביבה):  הוא היה משפחה קטנה, בן דוד אהוב שקשור היה איתו בעבותות אהבה ושימש לו גם כאח, כחבר ודוגמה, ובוועדה היה יהונתן והגיע גם הושע אלכסנדר

והגנת הסביבה):  הושע אלכסנדר – הוא ואשתו דקלה אנשים מדהימים, שמנהלים מערך אירוח ואימוץ לחיילים בודדים – הם אימצו את אלי, ה' ייקום דמו, כבן – ביתם היה כביתו – ונתנו לו הרגשה מחבקת, משפחתית

והגנת הסביבה):  והם סיפרו לנו היום, גם הושע וגם יהונתן, הם סיפרו לנו על אלי, ה' ייקום דמו, שקיבל את ההחלטה לעלות לארץ, קיבל את ההחלטה ללכת לשרת ביחידה קרבית

והגנת הסביבה):  הפוך – עוד היו לו טענות שזה לא מספיק קשוח, לא מספיק נוקשה במהלך האימונים

והגנת הסביבה):  הוא חשב שצריך יותר אפילו

והגנת הסביבה):      במהלך השנים הללו, עוד בהיותו בצרפת, התחזק מאוד ביהדותו

והגנת הסביבה):  מדובר בעיר שאין בה כמעט קהילה יהודית מאורגנת וגדולה

והגנת הסביבה):  הוא בכוחות עצמו התקרב למורשת היהודית, להלכה היהודית

והגנת הסביבה):  עניין אותו הדבר הזה, עניינה אותו הזהות, עניין אותו לבוא לפה לארץ, לשרת ולהיות יהודי בכל רמ"ח איבריו ושס"ה גידיו

והגנת הסביבה):  והטרגדיה הזאת שקרתה לאלי בעצם חשפה בעיה אחרת – וכאן אני מוכרח, שוב, בבחינת "מגלגלים זכות על ידי זכאים", לציין את חברי הכנסת: קודם כול אני אתחיל ביושב-ראש של הישיבה, וגם זה משמיים התגלגל שאתה תהיה יושב-ראש הישיבה על חוק כשבעצם אתה, וחבר הכנסת טייב, עמדתם בקשר עם המשפחה

והגנת הסביבה):  באתם לנחם, באתם ללוויה, ואז נחשפתם לסיפור ושמעתם מיונתן ומהמשפחה המאמצת הנפלאה על כך שהרצון העז של אלי היה לעשות עלייה ולהיות ישראלי

והגנת הסביבה):  וההורים שלו, מישל וז'נבייב – יוסי, תעזור לי עם השם

והגנת הסביבה):  הוריו של אלי, מישל וז'נבייב?     

יוסף טייב:  ז'נבייב

והגנת הסביבה): ז'נבייב

והגנת הסביבה):  יש לי בעיה בסיבוב – אבל הוריו הורים של בן יחיד - - -     

ארז מלול: בן

ארז מלול:  אח ואחות

והגנת הסביבה): בן

והגנת הסביבה):  הם אח ואחות, אבל בן יחיד – אני מדגיש, בן

והגנת הסביבה):  הבנו שכל כך קשה להורים עם האירוע הזה וכל כך קשה להם האובדן הזה

והגנת הסביבה):  הם באו וביקשו מחברי הכנסת שיעזרו להם למלא במהלך השבעה, וביקשו שיעזרו להם לקיים את חלומו ולהשלים עבורו את תהליך התאזרחות גם לאחר פטירתו

והגנת הסביבה):  הם פנו לשר הפנים ידידי משה ארבל, שנרתם לנושא במהירות והביא הצעת חוק ממשלתית, שאושרה, כמו שאמרתי, ביום שני במליאה

והגנת הסביבה):  כינסתי את הוועדה היום, ושמענו בהשתאות את הסיפור המרגש הזה

והגנת הסביבה):  והמגלגלים זכות על ידי זכאים – זו גם הזכות של אלי, ה' ייקום דמו, שאולי בגלל הסיפור שלו ייעשה גם צדק וכבוד גם לאחרים

והגנת הסביבה):       מטרתה של הצעת החוק שיזמה הממשלה היא להוקיר את זכרם של חללים במערכות ישראל אשר התגייסו לצבא ולכוחות הביטחון במטרה להגן על המדינה אף על פי שלא היו אזרחי המדינה

והגנת הסביבה):  מטרת הצעת החוק היא להעניק להם אזרחות כבוד של מדינת ישראל על ידי שר הפנים, בהמלצת שר הביטחון, זאת בדומה לאזרחות כבוד – זה היה כבר בהיסטוריה

והגנת הסביבה):  אזרחות זיכרון הייתה פעם, ניתנה לחסידי אומות העולם, אבל גם הייתה אזרחות כבוד

והגנת הסביבה):  הייתה אז חקיקה מיוחדת והיא ניתנה בהתאם לחוק הענקת אזרחות כבוד לחללי מלחמת הקוממיות, התש"ע, ולנפגעי פעולות האיבה שאירעו במהלכה, שנפלו על הקמת המולדת ולא זכו לקבל את אזרחותם מהמדינה

והגנת הסביבה):       הצעת החוק הזאת אומרת שאזרחות כבוד, לפי ההצעה הזו, נועדה להוקיר את תרומתו של חלל מערכות ישראל

והגנת הסביבה):  אין בה כדי להקים חובות או להקנות זכויות לחלל ולבני משפחתו לפי כל דין

והגנת הסביבה):  בני משפחתו של חלל מערכות ישראל אשר אינם מעוניינים בכך, מסיבות שלהם, יכולים גם לוותר על זה

והגנת הסביבה):  ומעבר לכך, היום בדיון נאמר לנו על ידי משרד הביטחון שתיערך בדיקה אחורה על כאלה שיכול להיות שהיו בדיוק באותו מצב ולא טופל העניין הזה, ויטופל גם אחורה אבל גם קדימה

והגנת הסביבה):  אני מקווה מאוד שלא נצטרך את הדבר הזה

והגנת הסביבה):  אז באמת אלו הרגעים שכולנו אומרים שהתגלגלה לידינו הזכות הזאת

והגנת הסביבה):  ואלי, ה' ייקום דמו, אנחנו מבקשים גם ממנו שיהא מליץ יושר - -      

ארז מלול: אמן

והגנת הסביבה): - - עבור בני עמנו הנמצאים בצרה שנחטפו על ידי בני עוולה, שמשפחותיהם – שעם חלק מהן נפגשתי השבוע – אין להן יום, אין להן לילה, אין להן רגע מנוחה

והגנת הסביבה):  ובאותה פגישה שבה דיברתי עם המשפחות, אמרתי להן: מעבר לערכים ההומניים והאנושיים, יש שני ערכים שהתורה מצווה עליהם בצורה מאוד ברורה, והערכים הללו, גם מבחינת ההלכה, יש להם כוח לשנות דברים הלכתיים: האחד זה פיקוח נפש והשני זה פדיון שבויים

והגנת הסביבה):  שני הדברים האלה משולבים באותם חטופים – זה גם פדיון שבויים אבל גם פיקוח נפש, במקום שבו הם נמצאים

והגנת הסביבה):  ולכן, כולנו מתפללים, ואנחנו בטוחים שבגלל מעשינו הטובים, שמזכים אותנו ועושים כאן, ובזכות אותם אנשים כמו אלי – אין לי ספק שהוא נמצא עכשיו במקום הגבוה ליד כיסא הכבוד, שיתפלל למען עם ישראל ולמען בני עמנו הנמצאים בצרה ובשביה

ארז מלול: אמן

והגנת הסביבה): אני מבקש מהכנסת לאשר את ההצעה לקריאה שנייה ושלישית

ארז מלול: תודה רבה, חבר הכנסת יעקב אשר

ארז מלול:  אני רוצה להוסיף שכשבאתי לנחם, אמר לי האבא שהיה לאלי החייל חלום להביא ילדים ולקרוא להם בשמות בנימין ורבקה

ארז מלול:  הבטחתי לאבא שאני אגיד במליאה שמי שרוצה להגשים את החלום של החייל הקדוש שמת במילוי תפקידו, שיגרום לכך שייקראו ילד בנימין ובת רבקה

ארז מלול:  ואני שוב מודה לשר הפנים ידידי משה ארבל וליושב-ראש הוועדה יעקב אשר, שקידמו את זה במהירות הכי אפשרית לזכרו של אלי ולנטין

ארז מלול:      לא הוגשו הסתייגויות לחוק, וכן הגישו בקשות רשות דיבור

ארז מלול:  אני מקריא את השמות: חבר הכנסת - - -     

יבגני סובה: - - -     

ארז מלול: מבטלים

ארז מלול:  טוב, אז נעבור להצבעה

ארז מלול:       אני עובר להצבעה בקריאה שנייה על הצעת חוק הענקת אזרחות כבוד לחללי מערכות ישראל, התשפ"ד–2023, עכשיו

ארז מלול: בעד סעיפים 1–5 – 13 

ארז מלול: נמנעים – אין  

ארז מלול: 13 בעד, אין מתנגדים

ארז מלול:  אני קובע כי הצעת החוק אושרה בקריאה שנייה

ארז מלול:       חברי הכנסת, נעבור להצבעה בקריאה שלישית על הצעת חוק הענקת אזרחות כבוד לחללי מערכות ישראל, התשפ"ד–2023

ארז מלול:  הצבעה

ארז מלול: בעד החוק – 12 

ארז מלול: נמנעים – אין  

ארז מלול: בעד – 12, אין מתנגדים

ארז מלול:  אני קובע כי הצעת חוק אזרחות כבוד לחללי מערכות ישראל, התשפ"ד–2023, התקבלה בקריאה שנייה ושלישית ותיכנס לספר החוקים

ארז מלול:      חברי הכנסת, אנחנו יוצאים להפסקה

ארז מלול:  הודעה על חידוש הישיבה תינתן בהמשך

בשעה 13: << נושא >> מסמכים שהונחו על שולחן הכנסת << נושא >>      

יבגני סובה: שלום לכולם, חברות וחברי הכנסת, אני מחדש את הישיבה

יבגני סובה:  מזכיר הכנסת, בבקשה

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת, לקריאה שנייה ולקריאה שלישית: הצעת חוק הארכת תקופות ודחיית מועדים (הוראת שעה – חרבות ברזל) (תכנון ובנייה ומקרקעי ציבור), התשפ"ד–2023, שהחזירה ועדת הפנים והגנת הסביבה; הצעת חוק קיום דיונים בהיוועדות חזותית בהשתתפות עצורים ואסירים (הוראת שעה – חרבות ברזל), התשפ"ד–2023, שהחזירה ועדת החוקה, חוק ומשפט

דן מרזוק:  תודה

יבגני סובה: תודה למזכיר הכנסת

יבגני סובה: [מס' מ/1673; דברי הכנסת, חוב' ד', ישיבה 113; נספחות

יבגני סובה: ]  

יבגני סובה: הנושא הבא על סדר-היום: הצעת חוק הארכת תקופות ודחיית מועדים (הוראת שעה – חרבות ברזל) (תכנון ובנייה ומקרקעי ציבור), התשפ"ד–2023, בקריאה שנייה ושלישית

יבגני סובה:  אני מזמין את יושב-ראש ועדת הפנים והגנת הסביבה חבר הכנסת יעקב אשר להציג את הצעת החוק, בבקשה

והגנת הסביבה): מכובדי היושב-ראש, אדוני השר, חבריי חברי הכנסת, אני מתכבד להביא בפניכם לקריאה שנייה ושלישית את הצעת חוק הארכת תקופות ודחיית מועדים (הוראת שעה – חרבות ברזל) (תכנון ובנייה ומקרקעי ציבור), התשפ"ד–2023

והגנת הסביבה):  הצעת החוק פוצלה מהצעת החוק הכללית שעוסקת בהארכת תקופות ודחיית מועדים להחלטות מינהליות

והגנת הסביבה):  פיצלנו את החלק שקשור לתכנון ובנייה ואכיפה במקרקעי ציבור

והגנת הסביבה):       הצורך בהסדר ייחודי בתחומים אלה נובע מהמתח בין החשיבות הרבה שבקידום הליכי התכנון והבנייה ושמירת הרצף התפקודי במוסדות התכנון על מנת שלא להעמיק את משבר הנדל"ן – שאנחנו נמצאים בו עוד מלפני המלחמה – לא בטווח הקצר וגם לא בטווח הארוך; מצד שני – להבין את צורכי הציבור, כשתקופת מלחמה מקשה על עמידה בזמנים שנקבעו בחוק

והגנת הסביבה):  דחייה משמעותית של הליכי תכנון ורישוי בשוק הבנייה עלולה להחריף את המשבר שכבר קיים במשק, ולכן ככל שהדחייה תהיה יותר ארוכה כך ההשלכות מתעצמות; מצד שני, המלחמה שנכפתה על הציבור בישראל מאלצת אותנו להתחשב באזרחים, בזכויות שלהם ובהשפעה שלהן על תהליכי תכנון ובנייה, שבנויים על השגות, התנגדויות ודברים מהסוג הזה

והגנת הסביבה):       בהצעת החוק מוצע כי ככלל, התקופות והמועדים הקבועים בחוקי התכנון והבנייה לא יידחו

והגנת הסביבה):  עם זאת, הצעת החוק קובעת כי במקרים מסוימים, המנויים בתוספות לחוק, שבהם מדובר בעיקר על פעולה של אדם מול מוסד תכנון או רשות ציבורית אחרת, יוארכו התקופות הקבועות בנוגע לתחום התכנון והבנייה בשלושה שבועות מתחילת המלחמה עד סוף אוקטובר

והגנת הסביבה):  ההנחה היא שבתקופה זו היה קושי ניכר לאזרחים לממש את זכויותיהם

והגנת הסביבה):  הוועדה נתנה סמכות לשר הפנים באישור ועדת הפנים להאריך את התקופות שבהן יוקפאו הליכי התכנון והבנייה, אם יראה שנסיבות המצב הביטחוני מצדיקות זאת – ונקווה שלא נצטרך להשתמש בזה

והגנת הסביבה):       כיוון שבפועל התקופה שבה מוצע להקפיא את הליכי התכנון במקרים מסוימים כבר הסתיימה בסוף אוקטובר, הוצע הסדר משלים לגבי פעולות שבוצעו לפני תחילתו של החוק, כשלא הייתה הקפאה של המועדים

והגנת הסביבה):  מוצע שאם התקבלה החלטה בתקופה שעד תחילת החוק ולפי החוק היה צריך להקפיא את התקופה ולחכות עוד שלושה שבועות, אזי ההחלטה שהתקבלה תתבטל, ויהיה צורך לדון בעניין מחדש לאחר תום ההקפאה

והגנת הסביבה):       בכל הנוגע לאכיפה לפי חוקי הבנייה וחוקים אחרים העוסקים באכיפה לגבי מקרקעי ציבור – במיוחד מקרקעי ציבור, ששם זה עלול להיות הפסד גדול מאוד למדינה אבל מצד שני חלק גדול מעובדי יחידות האכיפה באופן טבעי הם אנשים שנמצאים גם במילואים, בוודאי באותם מקומות שקשורים לאכיפת מקרקעין ציבוריים – לכן גם כאן אנחנו דחינו, נתנו אפשרות להארכת מועדים, כדי שלא יפסידו צו מינהלי כזה או אחר או צו שיפוטי כזה או אחר

והגנת הסביבה):       הוועדה בראשותי קיימה כמה דיונים, ובמהלכם החליטה על כמה שינויים, אני אומר אותם בקצרה

והגנת הסביבה):  הצעת החוק הממשלתית לא ערכה הבחנה לעניין הארכת התקופות בין היישובים שפונו או נפגעו לבין שאר המדינה

והגנת הסביבה):  מכיוון שברור שביישובים אלה קיים קושי משמעותי בעמידה בזמנים, ביקשה הוועדה ביחס לאותם יישובים להאריך את התקופה בפרק זמן נוסף עד סוף נובמבר על פי רשימה שנמצאת בתוספת השלישית, בשלב זה

והגנת הסביבה):  גם כאן השר יוכל, באישור הוועדה, לתת אורכה נוספת אם יהיה צורך בכך, ונקווה שלא

והגנת הסביבה):       בהצעת החוק הממשלתית אומנם ניתנה הארכה של שלושה שבועות להגשת התנגדויות והשגות

והגנת הסביבה):  יחד עם זאת הובהר כי ייתכנו מקרים שבהם הארכה זו אינה מספקת ויש צורך בהארכה נוספת מסיבות שקשורות למצב הביטחוני, כגון שירות במילואים, בן משפחה שנפגע, לפועלים – לאלה שעובדים בשירותי הביטחון וההצלה ועוד, ולכן הוועדה ביקשה להוסיף הסדר ייחודי שמאפשר ליושב-ראש מוסד תכנון להאריך את התקופות אף מעבר לשלושה שבועות

והגנת הסביבה):       בנוגע לאכיפת דיני תכנון והבנייה, הוועדה ביקשה להבהיר כי באכיפה לגבי בית מגורים תתקצר תקופת הארכה

והגנת הסביבה):  משמעות קיצור התקופה היא שככל שיחידות האכיפה לא נתנו החלטה מינהלית עד חלוף התקופה, הן לא יוכלו לבצע אכיפה מינהלית באותו בית מגורים

והגנת הסביבה):       כמו כן, הוועדה ביקשה להוסיף הסדר מיוחד, שבו מי שיקבל התראה לפני הטלת קנס מינהלי יוכל לפעול להשבת המצב לקדמותו ולהימנע מהקנס בפרק זמן ארוך יותר מזה הקבוע כיום בחוק

והגנת הסביבה):       ביחס לאוכלוסיית משרתי מילואים, משרתים בכוחות החירום וההצלה, משפחות שבהן מישהו מבני המשפחה נפגע, תושבי יישובים שפונו ועוד, נקבעה תקופה ארוכה יותר

והגנת הסביבה):  זה היה פשוט: שמנו נושא-נושא באזמל מנתחים, כדי מצד אחד – לא לעצור עצירה מוחלטת, ומצד שני – להתחשב באותם אנשים שחייבים להתחשב בהם

והגנת הסביבה):       עוד החליטה הוועדה לכלול בהצעת החוק הסדרים שמאריכים את תוקפן של תוכניות שהיו אמורות לפקוע, וכן – להארכת סמכותן של ועדות עצמאיות, שקיבלו הסמכה ועכשיו פגה להן ההסמכה, גם בגלל הבחירות וגם בגלל התמשכות המלחמה והבחירות

והגנת הסביבה):  אז, ההסמכה של ועדות עצמאיות לתכנון ובנייה תמשיך הלאה

והגנת הסביבה):       לבסוף, נוסף להצעה הסדר שנועד להתמודד עם תופעה שבה נתקלנו, שיש ועדות מקומיות, רשויות מקומיות, שהחליטו שהן לא רוצות לקבל החלטות בתקופה הזאת

והגנת הסביבה):  לא כינסו ועדות תכנון ובנייה מסיבות שקשורות למלחמה או לתקופת הבחירות או מסיבות אחרות או כולן ביחד

והגנת הסביבה):  ובכך זה עלול לפגוע בהתקדמות הליכי תכנון ובנייה

והגנת הסביבה):  הציעה הוועדה, וכך התקבל, שבמצב זה יופעל מנגנון שיאפשר לוועדת ערר לדון בבקשות להיתר במקום הוועדה המקומית, ורשות הרישוי הארצית תבוא בנעלי הרשות המקומית לצורך הוצאת היתר

והגנת הסביבה):  כן נקבעה אפשרות לערער על החלטותיהן

והגנת הסביבה):  אני אמרתי בוועדה: זה אקדח שאני שם על השולחן, כדי לגרום לכך שרשויות לא יעשו ולא ימשכו זמן, יקבלו החלטות ויעבדו

והגנת הסביבה):  ואני מקווה מאוד – אמרתי בוועדה ואני אומר גם עכשיו – שלא נצטרך להשתמש בזה

והגנת הסביבה):       להצעת החוק לא הוגשו הסתייגויות, ואני מבקש מהכנסת לאשר את הצעת החוק בנוסח שהציעה הוועדה

והגנת הסביבה):  תודה רבה

יבגני סובה: תודה רבה לחבר הכנסת יעקב אשר

יבגני סובה:  אכן, להצעת החוק לא הוגשו הסתייגויות, אך הוגשו בקשות לרשות דיבור של סיעת העבודה וחד"ש-תע"ל: חברת הכנסת מרב מיכאלי – אינה נוכחת; חברת הכנסת נעמה לזימי, חבר הכנסת גלעד קריב, חברת הכנסת אפרת רייטן מרום, חבר כנסת איימן עודה, חבר כנסת אחמד טיבי, חברת הכנסת עאידה תומא סלימאן וחבר הכנסת יוסף עטאונה – אינם נוכחים באולם

יבגני סובה:       בכך אנחנו נעבור להצבעה

יבגני סובה:  השר לא מצביע

יבגני סובה:  מי שרוצה להצביע – ההצבעה תהיה אלקטרונית

יבגני סובה:  נא להתיישב

יבגני סובה:  חבר הכנסת פינדרוס, אם אתה רוצה להצביע

יבגני סובה:  חבר הכנסת אשר

שמחה רוטמן: אם אף אחד לא מצביע, החוק לא עובר, אתם יודעים

יבגני סובה: אני חושב שהגענו לשיא

שמחה רוטמן: יעקב - - - החוק לא עובר

יבגני סובה: אני רק אציין: זה שהאולם ריק, זה לא אומר שאנשים לא מתעניינים בחוק

יבגני סובה:  בגלל שיש הסכמות בין הקואליציה לקואליציה, הנוכחות די דלה

יבגני סובה:  תתיישבו, בבקשה, מי שרוצה להצביע

יבגני סובה:  אנחנו נעבור מייד להצבעה בקריאה השנייה על הצעת החוק הארכת תקופות ודחיית מועדים, כנוסח הוועדה

יבגני סובה:  הצבעה

יבגני סובה: בעד סעיפים 1–13 – 5 

יבגני סובה: נמנעים – אין 

יבגני סובה: בעד – חמישה, אפס מתנגדים

יבגני סובה:       חברי הכנסת, נעבור להצבעה, בקריאה שלישית, על הצעת החוק הארכת תקופות ודחיית מועדים (הוראת שעה – חרבות ברזל) (תכנון ובנייה ומקרקעי ציבור), התשפ"ד–2023

יבגני סובה:  נעבור כעת להצבעה

יבגני סובה:  הצבעה

יבגני סובה: בעד החוק – 5 

יבגני סובה: נמנעים – אין 

יבגני סובה: בעד – חמישה, אפס מתנגדים

יבגני סובה:  אני קובע כי הצעת חוק הארכת תקופות ודחיית מועדים (הוראת שעה – חרבות ברזל) (תכנון ובנייה ומקרקעי ציבור), התשפ"ד–2023, התקבלה בקריאה השנייה והשלישית ותיכנס לספר החוקים

יבגני סובה: לפני שנעבור לסעיף הבא, הודעה למזכיר הכנסת

יבגני סובה:  בבקשה

דן מרזוק: ברשות יושב-ראש הישיבה, אני מתכבד להודיעכם, כי הונחה היום על שולחן הכנסת לקריאה שנייה ולקריאה שלישית: הצעת חוק ארגון הפיקוח על העבודה (תיקון מס' 12), התשפ"ד–2023, שהחזירה ועדת העבודה והרווחה

דן מרזוק:  תודה

יבגני סובה: תודה למזכיר הכנסת

יבגני סובה: [מס' מ/1674; דברי הכנסת, חוב' ד', ישיבה 113; נספחות

יבגני סובה: ] 

יבגני סובה: הסעיף הבא על סדר-היום: הצעת חוק קיום דיונים בהיוועדות חזותית בהשתתפות עצורים ואסירים (הוראת שעה – חרבות ברזל), התשפ"ד–2023, בקריאה שנייה ושלישית

יבגני סובה:  אני מזמין את יושב-ראש ועדת החוקה, חוק ומשפט, חבר הכנסת שמחה רוטמן להציג את הצעת החוק

יבגני סובה:  בבקשה

חוק ומשפט): תודה רבה, אדוני היושב-ראש

חוק ומשפט):  כנסת נכבדה, חבריי חברי הכנסת, אני מתכבד להביא, בשם ועדת החוקה, חוק ומשפט, את הצעת חוק קיום דיונים בהיוועדות חזותית בהשתתפות עצורים ואסירים (הוראת שעה – חרבות ברזל), התשפ"ד–2023

חוק ומשפט):  הצעת החוק הממשלתית, שהונחה בפני הוועדה, ביקשה להסדיר את השתתפותם של עצורים ואסירים בדיונים בעניינם בדרך של היוועדות חזותית, נוכח המצב הביטחוני המיוחד השורר בארץ, החל מיום כ"ב בתשרי התשפ"ד, 7 באוקטובר 2023

חוק ומשפט):       מאז 8 באוקטובר הסדירו תקנות שעת חירום את השתתפותם של עצורים ואסירים בדיונים בדרך של היוועדות חזותית בלבד

חוק ומשפט):  מאחר שתקנות שעת החירום עומדות לפקוע, פוצלה הצעת החוק כך שבחלק המונח בפני הכנסת כעת ייקבע הסדר שנועד להסדיר את השתתפותם של עצורים ואסירים בתקופה קרובה זו, כאשר במהלך תקופה זו תשלים ועדת החוקה את דיוניה בנושא במטרה להסדיר את השתתפות העצורים והאסירים לחודשים הקרובים אם תימשך תקופת החירום

חוק ומשפט):       הצעת החוק מבקשת לקבוע כי בימים הקרובים עצורים פליליים ימשיכו להידון בהיוועדות חזותית, כפי שהיה בתקופת תקנות שעת החירום, כדי לאפשר למערכות להיערך להחזרתם לדיונים החל משבוע הבא

חוק ומשפט):  ואולם, הצעת החוק מבקשת לקבוע כי בחודש הקרוב דיונים של עצורים ביטחוניים ימשיכו להתבצע בדרך של היוועדות חזותית

חוק ומשפט):  זאת, על בסיס חוות הדעת של שירות בתי הסוהר, שהתייחסה למסוכנות הרבה יותר שנשקפת מהבאת עצורים ביטחוניים לבתי המשפט בעת הזאת ומשיקולים נוספים

חוק ומשפט):       יחד עם זאת, בשל העיקרון החשוב בפלילים שלפיו דנים אדם בפניו, והעיקרון שטבעה ועדת החוקה גם בתקופות חירום קודמות שלפיו לא ייעצר אדם עד תום ההליכים נגדו ללא שראה אותו שופט ולו באחד מדיוני המעצר – מוצע לקבוע שכל עוד לא נדון עצור באחד מדיוני המעצר בנוכחותו באולם בית המשפט, לא ניתן יהיה להאריך את מעצרו עד תום ההליכים

חוק ומשפט):  אולם, ניתן יהיה להאריך את מעצרו בדיונים הנערכים בהשתתפותו בדרך של היוועדות חזותית לתקופה מרבית של 14 ימים בכל פעם

חוק ומשפט):       עוד מוצע לקבוע כי, ככלל, לגבי עצורים ביטחוניים שהם קטינים, שהם מוחזקים גם באגפים נפרדים – יובאו לדיון בנוכחות העציר לפחות באחד מדיוני המעצר בעניינם, ולא ניתן יהיה להשאירם במעצר לתקופה העולה על 14 ימים במצטבר, בלי שלפחות דיון אחד בעניינם נעשה בנוכחותם באולם בית המשפט

חוק ומשפט):  אולם, נקבע הסדר שיאפשר לבית המשפט, על בסיס חוות דעת של שירות בתי הסוהר, לקבוע כי יחולו בעניינם ההסדרים הרגילים החלים

חוק ומשפט):  דהיינו, לא יהיה צריך להביא גם קטין שנעצר מסיבות ביטחוניות לבתי המשפט, ככל שתוגש לשופט בנושא זה חוות דעת על ידי שירות בתי הסוהר

חוק ומשפט):       עוד מוצע להסמיך את בית המשפט לקבוע כי עצור ביטחוני מסוים יובא לדיון בעניינו לאולם בית המשפט, וכן לקבוע שעצור פלילי שאיננו ביטחוני לא ידון בהיוועדות חזותית, אם התקבלה חוות דעת משירות בתי הסוהר שחלים בעניינו אותם שיקולים ובעיות בהובלתו בשל נסיבות המלחמה

חוק ומשפט):       בנוסף, במהלך דיוני החקיקה ביקשה ועדת החוקה מהנהלת בתי המשפט ששופטים יערכו ביקורים רבים יותר בתקופה זו בבתי הכלא הביטחוניים בתפקידם כמבקרים רשמיים, נוכח אי-הוצאתם של העצורים לדיונים

חוק ומשפט):  הנהלת בתי המשפט נענתה לקריאה זו של הוועדה

חוק ומשפט):       מוצע לקבוע את הוראת השעה לתקופה של כחודש, ובמהלך תקופה זו – להשלים את דיוני ועדת החוקה ואת הליכי החקיקה לשם קביעת הסדר לחודשים הקרובים, ככל שמצב החירום יימשך

חוק ומשפט):       אני רוצה, לפני ההצבעה, מתוך הנחה די סבירה שהצעת החוק, בעזרת השם, תעבור – לא הוגשו לה הסתייגויות, לא הוגשו לה בקשות רשות דיבור ונוכל לעבור ישר להצבעה

חוק ומשפט):  הוגשו?     

קריאה: - - -     

חוק ומשפט): הוגשו? הוגשו

חוק ומשפט):  סליחה

יבגני סובה: הוגשו

יבגני סובה:  אני אקריא עוד מעט

חוק ומשפט): עוד מעט

חוק ומשפט):  בכל מקרה, אני מבקש מהכנסת ומחבריי בכנסת לאשר את הצעת החוק בנוסח שהונח

חוק ומשפט):  אני רוצה להודות מאוד, ראשית, להנהלת הוועדה: למנהלות דלית אשכנזי ואיילת חאקימיאן

חוק ומשפט):  הן מילאו את מקומו של מנהל הוועדה הקבוע אייל במסגרת הדיונים שנעשו; לאייל, שכמובן השגיח מרחוק; לאבירן ולאלירן ולכל שאר צוות הוועדה; לרונית הדוברת ולקלדנים, שהשארנו אותם עד שעות ארוכות מאוד מאוד מאוחרות בלילה

חוק ומשפט):  סיימנו את הדיון בשעה 1:00 בלילה אתמול

חוק ומשפט):       אני רוצה להודות גם לחברי הכנסת מהקואליציה ומהאופוזיציה, ובייחוד לחבר הכנסת גלעד קריב, שבילה את כל השעות האלה יחד איתנו כדי להעביר את החוק הזה בהסכמה מלאה, קואליציה ואופוזיציה, בהליך מאוד מאוד מהיר ודחוף, תוך התפשרות מצד כולם על חלק מהדברים שהיו חשובים להם, הכול במטרה להסדיר את הנושא בהסכמה ברוח הימים הללו, והדבר הזה חשוב עד מאוד

חוק ומשפט):       אני רוצה להודות לייעוץ המשפטי לוועדה: לעורך הדין גור בליי, ובייחוד ובמיוחד לעו"ד נועה ברודסקי לוי ולעו"ד הדין אפרת חקאק, שישבו לאורך כל הדיונים, ניסחו באמצע הלילה מינוחים ופרטים, כשקשה היה מאוד להחזיק ראש, ועשו זאת בגבורה רבה, בהצלחה מרובה ובמסירות רבה

חוק ומשפט):   תודה רבה לכולם, ואני מבקש מהכנסת לאשר את הצעת החוק

יבגני סובה: תודה רבה לחבר הכנסת שמחה רוטמן

יבגני סובה:       להצעת החוק לא הוגשו הסתייגויות, אך הוגשו בקשות לרשות דיבור של סיעות העבודה וחד"ש-תע"ל: חברת הכנסת מרב מיכאלי, חברת הכנסת נעמה לזימי, חבר הכנסת גלעד קריב, חברת הכנסת אפרת רייטן מרום, חבר הכנסת איימן עודה, חבר הכנסת אחמד טיבי, חברת הכנסת עאידה תומא סלימאן וחבר הכנסת יוסף עטאונה – אינם נמצאים באולם

יבגני סובה:       ולכן אנחנו נעבור להצבעה בקריאה שנייה על הצעת חוק קיום דיונים בהיוועדות חזותית בהשתתפות עצורים ואסירים (הוראת שעה – חרבות ברזל), התשפ"ד–2023, כנוסח הוועדה

יבגני סובה:  ההצבעה תהיה הצבעה אלקטרונית

יבגני סובה:  כולכם התיישבתם, אפשר לעבור להצבעה

הצבעה שמית - - -     

יבגני סובה: אם תוגש בקשה על ידי הממשלה, אפשר לעבור גם להצבעה שמית

חוק ומשפט): חס ושלום

יבגני סובה: זה – צריך לשאול את כבוד השר

יבגני סובה: בעד סעיפים 1–10 – 5 

יבגני סובה: נמנעים – אין 

יבגני סובה: בעד – חמישה, אפס מתנגדים

קריאה: - - -     

יבגני סובה: לא שמעתי

קריאה: לא, לא, לא

יבגני סובה: אוקיי

יבגני סובה:  אני קובע כי הצעת החוק אושרה בקריאה שנייה

יבגני סובה:      וכעת אנחנו נעבור להצבעה בקריאה שלישית על הצעת חוק קיום דיונים בהיוועדות חזותית בהשתתפות עצורים ואסירים (הוראת שעה – חרבות ברזל), התשפ"ד–2023

יבגני סובה:  אני עובר להצבעה, ההצבעה תהיה הצבעה אלקטרונית

יבגני סובה:  הצבעה

יבגני סובה: בעד החוק – 5 

יבגני סובה: נמנעים – אין 

יבגני סובה: בעד – חמישה, אפס מתנגדים

יבגני סובה:  אני קובע כי הצעת חוק קיום דיונים בהיוועדות חזותית בהשתתפות עצורים ואסירים (הוראת שעה – חרבות ברזל), התשפ"ד–2023, התקבלה בקריאה שנייה ושלישית והיא תיכנס לספר החוקים

יבגני סובה:      רבותיי, תם סדר-היום

יבגני סובה:  הישיבה הבאה תתקיים ביום שני ז' בכסלו התשפ"ד, 20 בנובמבר 2023, בשעה 16:00

יבגני סובה:  ישיבה זאת נעולה